Miren Artetxe: "Hiztun zaharrek hiztun zaharrentzat sortutako mundua da oraindik bertsolaritza" - bertsoa.eus\nMiren Artetxe: "Hiztun zaharrek hiztun zaharrentzat sortutako mundua da oraindik bertsolaritza"\n'Hizkuntza ideologiak bertsolaritzan' izeneko hitzaldia eskaini du Miren Artetxek Senperen, Bertsolamintza jardunaldietan. Elkarrizketa honetan laburtu ditu ikertutakoen nondik norakoak.\nMaiatzaren 16an Bertsolamintza jardunaldien bigarren saioa egin zen Senperen, eta bertan Miren Artetxek eta Amets Arzallusek hitz egin zuten. Hizkuntza ideologiek bertsolaritzan zein eragin duten ikertu du Miren Artetxek, "hiztunari legitimitatea zerk ematen dion". Bere hitzetan, oraingo ideologia nagusiaren arabera, hiztun zahar/hiztun berri kategoriek definitzen dute askotan hiztunaren balioa.\nBertsolaritzak bi norabidetan eragiten die hiztun berriei -euskara etxetik jaso ez dutenei-: batetik, hiztun bezala legitimatzen ditu, eta euskararen ezagutza altua eta erabilera trinkoa egozten zaie horregatik; baina bestetik, "bertsolaritzan sartzen diren asko ohartzen dira 'hiztun berri' bezala kategorizatuak direla".\n"Erdal munduan hain da normala euskal hiztun berria izatea, ez zaiela inoiz ispilu hori modu frontalean jarri, eta bertso munduan bai, beharbada admiraziotik, baina...", azaldu du Miren Artetxek.\nHoni ez zaio kantatzen\nIkertutako datuetan ikusi duenez, euskarari buruzko bertsoaldi eta gai mordoa dagoen arren, "hiztun berrien inguruan gailentzen dena isiltasuna da". Zenbait hiztun berri diskurtsoa garatzen badabiltza ere, oraindik nabarmena da gizartean dagoen hiztun berri proportzioaren eta bertsolaritzan dagoenaren arteko aldea, Miren Artetxeren hitzetan. Horregatik dio "hiztun zaharrek hiztun zaharrentzat" sortutako mundua dela oraindik.\nInteresgarria da joerari behatzea: "Etorkizunean, euskaldunen gehiengoa hiztun berriak izango diren egoera batean, ea bertso munduak inklusiorako joera bat izango duen, edo autentikotasunari loturiko ideiekin jarraituko duen".


PLENTZIA KANTAGUNE: Orhiko xoria\n2019(e)ko otsailakren 9(a), larunbata\nOrhiko Xoria poemak etxeko bizitzari kantatzen dio eta deserriarekin zerikusirik duenez bidezkoa izan daiteke fitxa hau ere gogora ekartzea: 23. fitxa | Oriko Txoria (edo Herrimina).\nGuk dakigula, Orhiko Xoria poemaren lehen ahapaldia kantatzen da soilik. Baina, jarraian erakusten dugu Orhiko Xoria kantu ezaguna osorik Kantu, Kanta, Khantore liburuan jasota dagoen bezala:\nbere larre saietan ez da hura unhatzen;\nhan bere umen artean, gozoki du kantatzen.\nUrusa harek bezala egiten dakiena!\nOrhin sorthu eta Orhin gazte zahartzen dena!\nAditzez baizen ez daki zer den kanpoko ona,\nbainan aldiz aldiz jastatzen du etxeko zoriona.\nBego etxeko xokoa oraino nor-berari!\nBego ait'amen etxola haurrik hazienari!\nEtxea bethi etxea da, zenbat den itsusgarri,\nkanpokoa bethi kanpokoa da, zenbat edergarri!\nEtxean pena guziak dirade kontsolatzen,\netxean zauri minenak noratbait ere hesten;\nirriak, solas gozoak, non dirade han baizen,\ngau-aldera familia denean bateratzen?\nFamiliako bizia, zein zaren plazertsua!\nZutaz gabetua dena zertaz da gabetua?\nUmezurtza baten pare dabila herratua,\nezin bere bihotzaren aurkhituz sosegua.\nZenbat urrikari dudan bizi dena kanpoan,\nbera da beretzateko mundu huntan osoan;\njendez da sethiatua eta da desertuan!\nLaguntza onik ez duke bere behar-orduan.\nEtxeko txarra hobe da ezenetz atze ona;\natzeak ez du balio etxekorik txarrena:\nHori da alde orotan kurri duan errana,\nbainan ongi aditzeko frogatu behar dena.\nNik segurik zinez dakit nolako den kanpoa:\nItxura hainintz du eta funts hainitz txarrekoa,\nEtzaitela hari fida, leguna du mintzoa,\nbaina gero sartzen dautzu ezten phozoatua.\nBeraz gutarik bakhotxa etxean egon dadin,\nOrhin sorthu balinbada, egon dadila Orhin!\nZertako hainbertze urhats zorionketa egin?\nEtxean du zoriona nork berak berarekin!!!\nG. Haroztegi (1859)\nJean Duvoisin —izengoitiz Gazteluberri— (Ainhoa, 1810 - Ziburu, 1891)\nAurrekoarekin nagusiki bat dator Jean-Pierre Duvoisin (1810-1891) aduanetako kapitainaren koadernoan jasota dagoena (http://www.bilketa.eus/eu/bildumak/gure-hautaketa/931-duvoisin-kapitainaren-kaierak-1810-1891#k1-17). Etcheko chokhoa izenbura alde batera utzirik, esan dugun bezala aurrekoarekin bat dator, baina, gauzak zer diren, alderik egon badago kantatzen dugun ahapaldi bakarrean, lehenengoan:\nOrhiko choria Orhin lakhetik da bizitzen,\nbere larre-saietan ez da hura unhatzen;\nhan zen sorthu, han handitu, han hasi zen maithatzen,\nDuvoisinen lehen kaierako hamazazpigarren kantaren zatia (kanta osoa hemen)\nBestalde, informazio iturburu biren artean bada garrantzi handiagoko beste desakordio bat: egilea. Kantu, Kanta, Khantore liburuan G. Harozteguy aipatzen da eta Duvoisinen kaieran Gorostarsou abadea, 1859 urteari dagokiola iturburu biak ados daude, zalantza horren erantzuna:\nJean Gorostarsou Etxenik idazlea Ezpeletan sortu zen 1829ko azaroaren 13an eta Senperen zendu zen 1868 ko martxoaren 20an, apeza izan zen. Idazle moduan agertzen zaigu “Harosteguy” eta “Duhalde” ezizenekin. Informazio gehiago hemen.\nEgilea: Jesus Romo Uriarte ordua: 12:50


Bilera informatiboak: 2017ko urriaren 2tik 6ra arte\nHizkuntzaren gaitasuna: froga 2017ko urriaren 9an eta 10ean\nEskaera: 2017ko urriaren 23tik azaroaren 3ra arte\nBilerak eta dokumentazioa ematea:\n2017ko urriaren 2tik 6ra\nUrriak 2, astelehena Telekomunikazio eta Industria Ingeniarien GMET (GRADUA) 123 (IKASGELATEGIA) 14:00\nUrriak 3, asteartea Nekazaritza Ingeniarien GMET 123 (IKASGELATEGIA) 14:00\nUrriak 4, asteazkena Giza eta Gizarte Zientzien F. 123 (IKASGELATEGIA) 14:00\nUrriak 4, asteazkena Osasun Zientzien F. eta TIIGMET (Tutera) Tuterako campusa 10:00\nUrriak 5, osteguna Osasun Zientzien F. (Iruñea) OZFko Gradu Aretoa 14:00\nUrriak 5, osteguna F. eta Ekonomia eta Enpresa Zientzien F. 123 (IKASGELATEGIA) 14:00\nUrriak 6, ostirala Zientzia Juridikoen F. Ada Byron, Magnoliak 13:30\nUrriak 6 Telekomunikazio eta Industria Ingeniarien GMET (Masterra) 123 Ikasgelategia 14:00\nDenboraldia: gutxienez seihileko bat, eta gehienez ikasturte bat. Ikasketa-aldiaren iraupena ezin izango da aldatu mugikortasuna onartzeko inprimakia aurkeztu eta gero. Ikasketa aldia NUPek gradu eta masterreko, hurrenez hurren, daukan 2017-18 ikasturteko egutegi akademikoari egokituko zaio.\nTitulazioko lehen ikasmailako kreditu kopuru osoaren baliokidea den kreditu kopurua gainditua edukitzea eskaera egiten den datan. Gainera, gainditua edukitzea 2017eko uztailaren 31n:\n2016/17 ikasturtean matrikulatuta zeuzkaten kredituen % 60, NIGMETeko, TIIGMETeko eta Osasun Ikasketen Fakultateko ikasleentzat.\n2016/17 ikasturtean matrikulatuta zeuzkaten kredituen % 80 Giza eta Gizarte Zientzietako, Z. Juridikoetako edo Ekonomia eta Enpresa Zientzietako ikasleentzat. Ehuneko hauek ez zaizkio aplikatuko Ekonomia eta Enpresa Zientzien Fakultatearen Nazioarteko Programetako ikasleei. Hauek bete beharko dute bere araudi espezifikoa, bakoitza nazioarteko programaren arabera dagokiona.\nIngeles, frantses, aleman edo italieraren titulu bat aurkezten baduzu, jatorrizkoa eta fotokopia eraman beharko dituzu Nazioartekotze Bulegora: Epea: 2017ko azaroaren 3an.\nHIZKUNTZA PROBA (ELAO):\nIruñeko campuseko egutegia: Proba\n2017/10/09 Giza eta Gizarte Zientzien F. 09:30-10:30 A-015 A-M\n2017/10/09 Osasun Zientzien F. 11:45-12:45 A-015 A-M\n2017/10/09 NIGMET 09:30-10:30 A-318 A-M\n2017/10/10 TIIGMET 08:30-9:30 A-016 A-I\n2017/10/10 Ekonomia eta Enpresa Zientzien F. 09:30-10:30 A-318 A-M\n2017/10/10 Zientzia Juridikoen F. 12:30-13:30 A-318 A-M\nDiseinu Mekanikoko Ingeniaritza\n15:30 Informatikako 3. laborategia\n2017/10/11 Diseinu Mekanikoko Ingeniaritza\nOHAR GARRANTZITSUA: Ikasleari NANa eskatuko zaio proba amaitzean. Ez da beharrezkoa aurretiaz izena ematea probarako. Ingeles, aleman eta frantseseko probak egiteko aukera egongo da. Ordenagailuaren bidez egiten den proba bat da, eta listening bat ere egingo da, baina ahozko probarik ez. Proba bukatzean, lortutako maila agertuko da pantailan.\n3.- NUPeko Hizkuntzen Goi Mailako Ikastegiaren hizkuntza maila gainditzea egiaztatzeko dokumentazioa\n4.- Ekonomia eta Enpresa Zientzien Fakultatearen Nazioarteko Programetako ikasleek egiten dituzten hizkuntza probak baliagarriak izango dira egiaztatzeko.\nXedeko unibertsitateak hizkuntza eskakizun berariazkoak ezartzen baditu (adibidez, TOEFL maila jakin bat), ikaslearen parte hartzea xedeko unibertsitatearen aurrean eskakizun horiek frogatzearen mende egongo da.\nTitulazio bakoitzeko ikasleen lehentasun-hurrenkera bat ezarriko da, espediente akademikoaren arabera graduko ikaslearen kasuan eta sarrera-titulazioaren espedientearen arabera masterreko ikaslearen kasuan.\n2017eko uztailaren 31an, espediente akademikoa formula honen arabera balioetsiko da:\nAurreko urteetan mugikortasun programa batean edo prestakuntza solidarioko programa batean parte hartu duten ikasleen hautaketa, gainera, honako irizpideei lotuko zaie:\n- soilik beren titulazioan bete gabe gelditu diren postuetan sartzeko aukera izango dute\n- aldez aurretik ERASMUS Ikasketak edo ERASMUS Praktikak programan parte hartu duten ikasleek (ikasketen maila bakoitzean) ezingo dute 12 hilabetetik gorako Erasmus mugikortasuna egin, aurretik egindako mugikortasuna eta hautaketa prozesu honen ondorioz ateratzen dena kontuan hartuta\nXedezko tokiak ikaspostuen eskaintza17/11/21ean eguneratua\nAtal honetan jasotako informazioa eguneratu egingo da NUPen eta dagokion finantzatzailearen artean hitzarmen berri bat sinatzen den bakoitzean.\nMugikortasunerako laguntza ekonomikoak programaren eta finantza erakundearen arabera: hurbilpen baterako, aurreko deialdiko datuak eskaintzen dira, hots, 2017-18 deialdikoak).\nOinarrizko finantzaketa honetaz gain, aukeratutako ikasleek laguntza hauek eskatzen ahalko dituzte, banaka (posta elektronikoaren bidez ematen da horien berri):\nAkitania Euroeskualdeko 2017/2018ko Bekak, Akitaniako unibertsitateren batera joango direnentzat. Deialdia eta eskaera egiteko gida.\nUrriaren 23tik azaroaren 3ra arte 14:30ak arte\nAzaroaren 10en Deialdian onartutakoen behin-behineko zerrenda: Onartuak / Baztertuak\nAzaroaren 13tik 15era Erreklamazioak\nAzaroaren 17an Deialdian onartutakoen behin betiko zerrenda: Onartuak / Baztertuak\nAbenduaren 1ean Postuen esleipenen behin-behineko zerrenda: Hautatuak (2017/12/5) / Itxaron-zerrenda\nAbenduaren 5etik 12ra Erreklamazioak. Unibertsitateko Erregistroetan (Iruñean edo Tuteran) aurkeztu behar dira 08:30etik 14:30era.\nAbenduaren 15ean Postuen esleipenen behin betiko zerrenda: Hautatuak / Itxaron-zerrenda\nLunes, 22 enero, 10.00, ETSIA, aula 121 del Aulario\nLunes, 22 de enero, 13.00, Fac. de C. Económicas y Empresariales, Aula 121 del Aulario\nMartes, 23 de enero, 10.00, Fac. de Humanas y Sociales, Aula 121 del Aulario\nMiércoles, 24 de enero, 10.00, ETSIIT, Aula 124 del Aulario\nJueves, 25 de enero, Fisioterapia e Ingeniería Diseño Mecánico, Tudela, hora por determinar\nIkaspostu onartzea edo uko egitea EGUNERATU GABE DAGO\n- Onartzea: ikasleak ikaspostua onartu duela jotzen da, bere banku-kontuaren zenbakia jartzen duenean mugikortasuneko aplikazio informatikoan. Web-lotura hau da. Epea: 2017ko otsailaren 1etik 15era (del 27 al 30 de marzo, para los admitidos en la lista del 24 de marzo)\n- Uko egiteko dokumentua Kanpo-harremanetako Bulegoan aurkeztu behar da, 2017ko otsailaren 15a baino lehen\nXedeko unibertsitatean irakasgaiak gainditzen ez badituzte, ez dute aukerarik izango ikasketa konpromisoan idatziz jasotako NUPeko irakasgai baliokideetako deialdietara aurkezteko 2017-2018 ikasturtean.\nBigarren seihilekoa atzerrian egiten duten ikasleek adierazitako datan (2017ko ekaina) egin beharko dute beren ikasketa konpromisoa.\nKONSULTA EZAZU KONPROMISOA\n- NUPen 380 dolar, gutxi gorabehera, ordaindu behar dute espedientea tramitatzeko.


Moda diseinatzaile bat Parisen - MAIDER ALZAGA\nHasiera / Istorioak / Moda diseinatzaile bat Parisen\nTGV-an bidaia bat, japoniar bat eta jazkera kodeei erronka. Premiére Vision azoka bisitatu dugu, mundu guztiko 50.000 profesional baino gehiago joan diren moda eta ehunen erakustaldia.\nMaitasunaren hiria bezala ezaguna, argiaren eta modaren muin internazionaltzat ere hartzen da. Mundu mailako firma ospetsuenak eta diseinatzaile ezagunenak Paris aukeratzen dute beren bilduma berriak aurkezteko agertoki bezala eta tendentzia berriak iragartzeko eta urtean zehar moda ekitaldi ugari antolatzen dira, besteak beste, Premiére Vision azoka ospetsua. Ezin genuen galdu! Hemen gure bidaiaren laburpena.\n12:30etan Hendaiatik irten ginen Parisera bidean, 39ºC-ko sukar gau baten ondoren eta maleta erdi egiteko zegoela. Baina bidaia horretarako gogoek edozein gripe mehatxuri aurre egin zieten eta 18:33etan trena Montparnasse geltokira iritsi zen. Bidaiaren amaiera. Abentura hastera zijoan!\nBenetan ere. Egoeran jarriko zaituztegu: Lehen aldia Parisen. Frantses arrastorik ere ez. Iluntzen hasia zen eta gure kontaktua (@Laiavarelajoyas ) zain genuen 19:30etan La rue de Charonne-en, lan egiten duen Loreak Mendian lokalaren irteeran, bere etxera eramateko. “Bikain, denbora dago”. Eta denbora gaineratu zitzaigun. Galdu egin ginen!\nLaiarekin WhatsApp mezu dezente elkarbanatu ondoren, argia ikusi genuen.\n– Metroaren sarrera kanpoan gaude!\n– Bale, nola deitzen da?\n– Keine durchfahrt\n– Mmmm, ez zait ezaguna egiten\nAlemaniera dakizutenek dagoeneko barrez izango zarete. Ez dakizutenontzat, “Pasabide Debekatua” zioen kartelak… Jatetxe japoniar bat baino ezer hoberik ez gure hanka-sartzea ospatzeko. Sushi eta sashimi errazio atseginak elkarrizketa monopolizatu zuen, gertaera anekdota bihurtuz\nUrrengo egunean goiz esnatu ginen azokara eramango gintuen trena hartzeko. Erakustaldi internazional hartaz asko genuen entzunda “azken tendentzia eta modarekin galdu ezin den zita” – esana ziguten- baina ez ginen jabetu bere neurrigabetasunaz bertara iritsi arte. Dudarik gabe Parisko ehunen erakustaldi gorena zen. Sekulako pabilioiak, milaka hall eta kilometroak erakustokiz josita non glamourra eta xelebrekeria ziurtatuak ziren, non beroki horiek eta tolesdun galtzak bat eginten zuten. Hau erokeria! Eta zergatik ez? Eta alfonbran zehar desfilatzen zuten modeloen antzeko gogoekin mundu guztitik etorritako gendearen joan etorria jarraitu genuen, denak pasio beragatik elkartuta: moda.\nUstekabeko look-ak hanketatik burura, abangoardiako ehundurak, gure markarekin parekotasuna sentitu genituen proposamenak eta indarra eman zigutenak Maider Alzagaren estilo horretan sortzen jarraitzeko, arriskatzen jarraitzeko eta lerro garbi eta ezberdinen alde egiteko.\nJakingo duzuen bezala, azokak gure denbora dena eraman zuen eta apenas bisitatu ahal izan genuen Paris. Eiffel Dorrea, azaletik eta arin eta gauez, beraz… Iraileko Premiere-erako sarrerak gordetzen goaz!\nP.D. Ah, eta San Valentin zoriontsua izan!\nPremiere Vision azoka\n@alexrobe01 @elenasilvestre eta @maideralzaga\nLaia Varela, @laiavarelajoyas


Amagoia Gurrutxaga: "Aspaldiko zauriak ez dira orain ireki; beti egon dira zabalik" - Uztarria (Azpeitia)\nAmagoia Gurrutxaga: "Aspaldiko zauriak ez dira orain ireki; beti egon dira zabalik"\n2013ko mai. 28a, 17:57\nZarauzko postalak. 36ko gerra liburua aurkeztu berri du Amagoia Gurrutxagak (Matxinbenta 1971) Zarauzko Etxezabalan. 1936ko gerraren inguruko pasarteak, testigantzak eta dokumentazioa bildu du, Gipuzkoako Foru Aldundiarekin eta Euskal Memoria Fundazioarekin elkarlanean, Zarauzko Udalaren enkarguz.\nAspaldiko zauriak ez direla orain ireki azaldu du kazetariak. “Beti egon dira zabalik”. Hori hala, “traumaren aurrean gizarte terapia” behar dela nabarmendu du. Horregatik, eta liburuan material asko bildu arren beste asko jasotzeke dagoelako, kulturazarautz.org/zarautz1936 ataria jarri dute abian. Zarauztarrek lekukotzak, postalak, garaiko multak, eta abar zintzilakatu ahalko dituzte bertan.\nOstiralean Modelo aretoan jendaurrean aurkeztuko du liburua Gurrutxagak, 19:00etan. Lekukotza batzuk proiektatuko dituzte, eta Joseba Tapiak 1936ko gerraren inguruan sortutako abesti batzuk eskainiko ditu.\nLarunbatean, berriz, Izaskun Arandiaren Agur esatea dokumentala emango dute Modelon, 19:00etan.\nZarauzko postalak. 36ko gerra liburua astelehenetik aurrera erosi ahalko da, Zarauzko liburu dendetan eta Kultura Sailean, Sanz Enean.


Haendelen musika zerutiarra — dantzan.eus\nHemen zaude: Hasiera › Hemeroteka › Haendelen musika zerutiarra\nHaendelen musika zerutiarra\nKoreografiaren diseinuan tartekatu egin dira airetiko irudi estatikoak mugimenduaren abiadura desberdinekin, dantzariek ondo baino hobeto konbinatzen baitute energia kolpeetatik bat-bateko geldotasunerantz doan prozesua, horrek dakarren sentsazio kontrajarriarekin. Pascal Comeladek ikuskizunerako beren-beregi konposaturiko soinu-banda ere konplexua baino gehiago, nahasia iruditu zait, baina ezin hobeto adierazi ditu Gelaberten irudimenaren bideak. Izan ere, Comeladeren musikak eta Gelaberten figurak bat egin dute Sense fi izeneko pieza honetan, eta ikuslearen gidari bihurtu dira koreografiaren pasarte oniriko eta alaitsuen artean.\nBigarren piezak Conquassabit du izena, latinezko hitz hori errepikatzen duelako koruak Haendelen konposizio batean. Aurreko zatiarekin kontrastea eginez, zuria eta beltza izan dira jantzietako kolore ia bakarrak, baina aurreko lanean bezala, muturreko dotorezia, malgutasuna eta energia bideratua izan dira dantzari guztien ezaugarriak. Izenburuak adierazitako konbultsioak edo aztoramena izan dira atal honetarako aitzakia, eta horrek ekarri du dantzari bakoitzak oso era indibidualean jardutea gehienetan.\nBigarren zati honetan ere nahasia izan da diseinu koreografikoa, eta elementu eszenografiko ikusgarriak -zilar koloreko oihal handia bereziki- justifikazio handirik gabe nahaspilatu dira pantomima kutsuko keinu erasokorrekin eta Gelabertek hartutako zeremonia-maisu rol nabarmenarekin. Gauzak horrela, nik zenbait momentutan nahiago izan dut begiak itxi, Haendelen musika zerutiarra entzun eta dantzarien balizko eboluzioen edertasuna ahaztu.\nKonpainia: Gelabert-Azzopardi. Lekua: Bilboko Arriaga antzokia. Eguna: Apirilaren 29a.


Bizkarraldea eta Sorbalda Fabrika - Hornitzaile Txina eta Sorbalda\nX formako zuzentzailea\nNeopreno elastiko eta transpiragarri altuak jarrera txarra hobetzen laguntzen dizu, bizkarra, sorbalda eta lepoko mina arindu, bizkarrezurra lerrokatuta eta zutik egon uneoro. Ez dira besoak mugitzen dituzten jarrera zuzentzaileak erregularrak eta besoak mugitzea. Urtaro guztietarako egokiak diren uhala egokitu. Zure arropen azpian eraman dezakezu eta ikusezina izan daiteke.\nSorbaldako jarrera zuzentzailea\nSorbaldako postura zuzentzaile berritzailea, izerdia xurgatzeko eta flash lehortzeko ehuna, hobetu zure postura altu eta ziur agertuko zarela, sorbalda eta lepoko mina lasaitu, muskulu-memoria, ondo aukeratutako Velcro materiala egonkorragoa eta muskularra babesteko. ehuna biguna, transpiragarria eta erosoa da, jantzi eta kendu ahal izateko.\nBizkarrez betetako euskarria\nEhun leuna eta transpiragarria eta erosoa, ez ditu besoak ebaki, larruazaleko euskarri zabal eta sendoa gerriko luze erregulagarriarekin, ondo aukeratutako Velcro material atxikimendu sendoarekin, egonkorragoa, hobetu zure jarrera altua eta agertuko zaizu. konfiantza, sorbalda eta lepoko mina lasaitzen ditu. Erabili eta kentzeko erraza da sorbaldako uhalarekin.


2016 azaroa | Jendartean\n“Orduantxe ulertu nuen guztia; nire azal koloreagatik zen”\nAzaroaren 14a, duela 56 urte: lehen aldia izan zen soilik zurientzako ikastetxe batean ume beltz bat eskolatzen zutena AEBetan. Neskatoak polizia federalak lagunduta joan behar izan zuen hasierako hilabeteetan, oihu, pankarta eta irain artean hartzen zuten herritarrek, gauzak botatzen zizkioten, eta gurasoek seme-alabak atera zituzten ikastetxetik. 6 urte baino ez zituen Ruby Bridges-ek. Arrazagatiko segregazioa debekatua zuen AEBetako Auzitegi Gorenak, baina hegoaldeko hainbat estatutan ez...\nPiercingak, bizar luzea, orraztu gabeko ilea… debekatu dituzte TVEn\nPosted in Diskriminazioa, Hedabideak\nTVEren zuzendaritzatik eskutitza bidali dute ordezkaritza guztietara: “Ikusten dugu albistegietan zuzenean sartzen diren hainbat berri-emailek ez dutela euren irudia zaintzen”, diote, eta “sinesgarritasuna” argudio hartuta, honakoak debekatu dituzte: “Kamisetak, piercingak ezpainetan edo sudurrean, bizar luzeegiak edo zaindu gabeak, orraztu gabeko ilea, forma edo kolore deigarriak dituzten jantziak”, ulertzen dutelako horiek ez datozela bat “gure audientziak merezi duen...\nLOMCE legearen hemendik aurrerako aginduak impassean utzi eta “itun nazionala” iragarri du Espainiako presidenteak. Edo beste era batera esanda, PP, Ciudadanos, PSOE eta ahal balitz beste alderdi txikiagoren baten babesa bilatuko duen hezkuntza lege berri bat (LOMCE urardotu/moldatu bat beharbada, bestelako proposamena agian), frankismoaz geroztik Hego Euskal Herrian aplikatu beharko dugun zortzigarrena. Zer espero dezakegu, baina, Madrilen agintea dutenen interesetara diseinatutako...\nPosted in Homosexualitatea, Kirola\n“Normala da futbol jokalariak armairutik ez ateratzea. Begira zer gertatu zaizun zuri, imajinatu guri zer gertatuko litzaigukeen!”. Andrés Iniesta Bartzelonako kapitainaren hitzak dira, homosexuala dela publikoki adierazi eta eraso homofoboak jasan dituen Jesús Tomillero arbitro andaluziarrari esanak. Adierazpenek piztu duten eztabaidatik harago, Espainiako Liga jokatzen hasi zenetik izandako 15.000 futbolarietatik nolatan ez da gayrik agertu? Edota zergatik ez zen azkenean argitara atera...


Josu Martinezi emon deutsie XIV. Juan San Martin Bekea - bizkaie.biz\nBizkaie! 2019-11-28 08:03 Zinemea\nEuskerazko zinemagintzearen historia aztertuko dau.\nArgazkia: Eibarko Udala | Ikusi handiago | Argazki originala\nEibarko Udalak eta UEUk lankidetzan emoten daben Juan San Martin Bekearen 14. edizinoak badauka irabazlea. Josu Martinez zinemagile eta ikerlari bilbotarrari emon deutsie, euskerazko zinemagintzearen historia aztertu deian. Irudiz eta euskeraz, gure hizkuntzearen zinemea, gure zinemearen hizkuntzea izenburuko ikerlana izango da.\nDeialdira hamaika proiektu aurkeztu badira be, epaimahaiak aho batez egin dau Martinezen proposamenaren alde. Historia arloko ikerketetak bultzatzeko asmoa euki dabe antolatzaileek aurtengo deialdian, eta bilbotarraren lana bete-betean sartzen da gai horretan. Orain arte, euskerazko zinemearen historia aztertu barik egon da, eta hutsune hori beteko dau bekeari esker egindako lanak.\nMartinezek proiektua aurkeztean azaldu dauenez, filmak eta autoreak euren garaiagaz alkarrizketan jarriz, zazpigarren arteak euskereagaz izandako harremana aztertuko dau, eta horretarako, hamarkadaz hamarkadako ibilbide bat marraztuz, irudiz eta euskeraz sortutako lanen historiaren kartografia egingo dau. UEUko ordezkari Bakarne Altonagaren esanetan, azpimarratzekoa da lan honek dauen interes akademikoa eta gizarte mailakoa, kontuan izanik euskerazko zinemearen historiari buruzko azterketarik ez dala egin.\nEibarko Udalak 2001etik emoten dau Juan San Martin Bekea, 9.000 eurokoa. Helburu nagusia euskerazko ikerketea sustatzea da, baina batez be, Juan San Martin ikerlari eibartarrak landu zituan gaien ganeko ikerketa lanak bultzatzea, haren omenez. Patxi Lejardi Udaleko zinegotziak eskerrak emon deutsaz UEUri, lehenengo edizinotik bekearen laguntzaile izan dalako.\nAurtengoa 14. deialdia izan da. Hutsik geratu diran edizino batzuk tarteko, gaur egun hamar lan irabazle dagoz amaituta, eta horreetako zazpi, argitaratuta. Eibarko Juan San Martin Udal Liburutegian kontsultau leitekez argitaratutako guztiak.


Europak ezarritako araudi berrira egokitzeko lanak egiten ari dira Lasaoko araztegian - Azpeitia - uztarria.eus\nEuropak ezarritako araudi berrira egokitzeko lanak egiten ari dira Lasaoko araztegian\nJulene Frantzesena 2021-10-06 15:23\nHirugarren putzua egiteko lanean ari dira Lasaoko araztegian. (Mailo OIarzabal)\nAzpiegitura birmoldatzen ari dira tratamendu biologikoaren ahalmena hobetzeko eta araztegiek ibaira egiten dituzten isurketentzat ezarrita dagoen araudi berria bete ahal izateko. Lan horiek 1.358.463,93 euroko aurrekontua dute, eta Lapatx Zabortegiak eta Gipuzkoako Urakek ordainduko dituzte.\nLasaoko Badiolegi eremuan kokatuta dagoen Urola Erdiko ur araztegia arautegi berrira egokitzeko lanak egiten ari dira azken egunetan. Azpiegitura birmoldatzen ari dira tratamendu biologikoaren ahalmena hobetzeko eta araztegiek ibaira egiten dituzten isurketentzat ezarrita dagoen araudi berria bete ahal izateko. Izan ere, arduradunek azaldu dutenez, gaur egungo azpiegiturak ez ditu betetzen Europak isurketei lotuta ezarritako helburuak.\nGaur egun araztegian dauden putzuak mantendu egingo dituzte, baina beste bat ere eraikiko dute, Azpeitiko, Azkoitiko eta Zestoako ura eta Lapatx zabortegiko lixibiatua tratatzeko. Azpeitiko Udalak jakinarazi duenez, etorkizunean gutxitzen joango da Lapatxeko lixibiatua, eta araztegiak Azpeitiko, Azkoitiko nahiz Zestoako urak arazteko ahalmen handiagoa izango du. Lan horiek 1.358.463,93 euroko aurrekontua dute, eta zenbateko horren %72 Lapatx Zabortegiak eta %28 Gipuzkoako Urakek ordainduko dituzte, bi erakundeek egin duten hitzarmena tarteko.\nGaur, asteazkena, obrak ikusten izan dira Aitor Bereziartua Urola Erdiko Mankomunitateko lehendakaria, Nagore Alkorta Azpeitiko alkatea, Olatz Peon Gipuzkoako Ur Kontsortzioko lehendakaria eta Iñigo Elosegi Gipuzkoako Urakeko kudeatzailea –beheko argazkian, ezkerretik eskuinera–. Bereziartua "gustura" agertu da lanak egiten ari direlako: "Azpiegitura berritzea onuragarria da bailararentzat, eta gainera, ditugun beharrei erantzungo diegu. Lapatxen azpiegitura berri bat egin genezakeen lixibiatuak tratatzeko, baina bailararentzat erabilgarria izango den irtenbide bat bilatu nahi izan dugu".\nAlkorta alkateak, berriz, eskerrak eman dizkie azpiegitura berritzeko konpromisoa hartu duten bi erakundeei: "Gure herriarentzat eta bailararentzat azpiegitura hobe bat izango dugu laster. Uren arazketan inbertitzea ingurumenean, jasangarritasunean, eta batez ere, herritarren bizi kalitatea hobetzen inbertitzea da; obra garrantzitsua da guztiontzat".


By admindeusto20 otsaila, 2020Berriak\n2019. urtearen amaieran Soccerex biltzarrean hartu zenuen parte, Floridan (AEB), mundu mailako futboleko liderrekin. Zelan hartu zuen entzuleriak harrobi ereduaren aurkezpena eta Athleticen filosofia? Zerk sortu zuen interesik handiena Klubaren inguruan?\nEntzuleriak harridura eta mirespena erakutsi zituen, biak batera. Amerikar kirol eredua frankizietan, inbertitzaile pribatuetan eta liga itxien lehiaketa formatuan dago oinarrituta: ez dago kirol arriskuaren mehatxurik. Ulerkera horren aurrean, Athletic taldea antitesia dela esan genezake: irabazi asmorik gabeko elkartea da, erabakiak hartzea bazkideen eskuetan dago, 4 urtean behin hauteskundeak daude eta Klubaren kudeaketa ereduaren oinarrian balioak daude eta sekulako protagonismoa dute.\nBeti ere, gure eredua beste herrialde batzuetan aurkezten dugunean, interes punturik nagusiena Athleticek tokiko talentuekin lehiatzearen aldeko kirol proposamena da, hau da, gure lurrean jaio eta prestatutako kirolarien aldeko aukera. Futboleko agintariak eta zaletuak harri eta zur geratzen dira gure filosofia ezagutu eta eredu jasangarria dela ikustean, bai kirol aldetik eta bai ekonomia aldetik, are gehiago futbolak kontrako bidea hartua duela dirudien honetan. Aitortzen dute era horretan lehiatzearen arrakasta Europako mailarik altuenean, gurea bezalako liga batean.\nBaina aitorpenaz haratago, gure lana da futbola arautzen duten erakundeak eta klubak harrobiko ereduek kirol lehiaketa orekatuak dituztela konbentzitzea, kirolari handi gutxiago pilatzen direla kirol talde gutxi batzuetan, alde ekonomikoak txikiagoak direla eta kluben eta zaletuen arteko identifikazioa handiagoa dela. Badakigu ez dela erraza Athleticentzat naturala dena apustu bihurtzea gainerako klubentzat. Azken batean, guretzat bertoko jendearekin jokatzea Athleticen izaera ulertzearen ondorio logikoa da.Athleticen izaera horixe da, hain zuzen: ordezkatzen duen herriaren hedapena izatea. Baina, identitate bakan hori beste talde batzuetara estrapola ezina bada ere, harrobi ereduak egin daitezke eta egin behar dira, jokoaren eta futbolaren beraren onerako baitira.\n2013an inauguratu zen San Mames barria. Gidaritza eraman behar izan duzu funtsezko aldaketa horretan. Kontatuko zeniguke prozesuan bizi izan duzun amesgaiztoren bat? Eta pozen bat?\nZelai berriaren eraikuntza arrakastatsua izatea erakunde publiko eta pribatuen arteko elkarlanaren isla da. Proiektua ezinezko izango zatekeen Bizkaiko Foru Aldundiak, Eusko Jaurlaritzak, Kutxabankek eta Athletic Clubek batera lan egin izan ez bagenu. Gure helburu nagusia, alde exekutibo, kontratazio, epe eta bestelakoetatik haratago, San Mames zaharraren espiritua zelai berrira transmititzea zen. Ezin genien bazkideei huts egin, ezin genion Klubari huts egin. Gure poza da ikustea espiritu hori inoiz baino biziago dagoela San Mames barrian. Munduan lehen mailako estadioa da, UEFAren aitormen gorena duena, modernitatearen abantaila guztiak eskaintzen dituena eta, aldi berean, betiko esentzia mantentzen duena. Jakina, ez da kasualitatea. Atzean Zuzendaritza Batzordeen, Klubaren kudeaketa taldearen eta arkitektoen lan-ordu ugari daude. Horrek konpromisoa eta inplikazioa erakusten du eraikuntza eta aldaketa prozesu osoan.\nHitz egin dezagun Athleticeko neskez. Azken denboraldietan, zaletuak kontzientziatu dira emakumezkoen taldeei eman beharreko balioaren garrantziaz. Zein da Athleticen etorkizunera begirako estrategia arlo horretan?\nKlubaren estrategia orokorrarekin bat dator, enbor bera eta sustrai berberak dituzte. Athletic ordezkatzen duen herriaren hedapena bada eta filosofia honekin lehiatzen bada gorengo mailan, gure estrategia ezin da bestelakoa izan: gure esku dugun guztia egingo dugu emakumezkoen taldea eskakizun maila horretan egon dadin. Etengabeko hobekuntza, profesionalizazioa, Lezamaren eta harrobi eredu sendoaren aldeko apustua: horrek guztiak gizartearekin eskuz esku joan behar du, kontuan izanik, gainera, genero berdintasunaren aldeko borroka prozesuarekin lotuta dagoela. Athletic Clubentzat, emakumezkoen futbola denoi axola zaigun erronka da, lehiaketa arautzen duten erakunde eta instituzioei ere bai. Gure eskuetan dago lehiaketa eredu bidezkoagoa eratzea, duinagoa ere esango nuke, futbolaren industriako onena batuko duena eta gizonezkoen ereduak futbolaren (kirol gisa ulertuta) kaltetan izan dituen akatsak errepikatuko ez dituena.\nKirola da zure zaletasuna eta zuzenbidea zure lanbidea. Bi esparruak bateratzea lortu duzu. Zer aholkatuko zenieke kirol esparru profesionalera karrera bideratu nahi duten Zuzenbideko Alumniei?\nEgia da, kirola nire lana baino gehiago da, bizitzaren funtsezko elementua. Ikaragarri gustatzen zait praktikatzea, arazoen kontrako antidotoa da niretzat, deskonektatzen eta umore onean egoten laguntzen dit, eta horri esker ezagutu ditut nire adiskiderik handienak ere.\nNire ustez, kirol arloa eta, bereziki futbola, beste lan esparru batzuk ez bezalakoa da bi elementutan, funtsean: ukiezinen kudeaketan (emozioak eta sentimenduak) eta egiten dugun guztiak duen oihartzun publikoan. Gainerako arloetan, ez da beste jarduera arlo batzuetatik oso desberdina. Kirol klub baten egunerokoaren kudeaketak esan nahi du finantza, lan, merkataritza, arlo zibil, zerga, komunikazio, arlo digital, giza baliabide eta beste arlo batzuekin lan egitea.\nAholkuak eman baino, nahiago dut futbol profesionalaren esparruan bizi dudan esperientzia eta errealitatearen ezagutza partekatu.Nire kasuan, sekula ez nuen etorkizuna futbolerantz bideratzeko asmorik izan, ez ikasle garaian, ezta lanbideko karrerako lehenengo urteetan ere. Athleticen sartzea proposatu zidaten, ez kirol munduaz nekienagatik, nire ardurapean hartuko nuen kudeaketa arloko ezagutzengatik baizik. Eta nire adibidea errepikatu egiten da profesionalak Klubera sartzen diren bakoitzean. Athletic Clubeko profesionalen taldea enpresa zientzietako, ekonomiako, zuzenbideko, kazetaritzako, industria ingeniaritzako, agronomia ingeniaritzako, marketineko eta bestelako lizentziadunek osatzen dute. Hortaz, garrantzizkoena da ezagutza oinarri sendoak jasotzea eta jakintzagaiaren funtsak argi izatea. Lege arloari soilik begiratzen badiogu, bertako lanaren % 10-15 dago lotuta kirol araudi soilarekin. Lan kontratuak, merkataritzakoak, akordio komertzialak dira lanaren pisuaren zatirik nagusiena. Hortaz, kirol zuzenbideari buruzko berariazko ezagutza azken atal bat da, erantsitako balioa. Ez dira funtsezkoak kirol munduan lan egiteko.\nZure denboragatik eskerrak ematen dizkizugu. Azken galdera bat egingo dizugu amaitu aurretik: Deustuko Unibertsitatetik pasatzeak zein neurritan lagundu dizu aurrean izan dituzun erronkei aurre egiten? Zer oroitzapen duzu Deustuko urteez?\nUnibertsitatetik pasatzeak, nire kasuan behintzat, benetako garrantzia hartzen du karrera amaitutakoan, distantziatik, ikasi duzunaren aplikagarritasunaren garrantziaz ohartzen zarenean, eta exigentzia eta lana printzipio negoziaezinak direla ikusten duzunean.\nUnibertsitatetik pasatzeak markatu egin du nire lanbidea, baita nire bizitza pertsonala ere. Han ezagutu nuen emaztea, eta urte haien oso oroitzapen ona dut: gerora, lanean, irakasle batzuekin aurkitu naiz, ikasturte bat atzerrian egin ahal izan nuen, futboleko partiduak lurrezko zelaian jolastu nituen eta, zelan ez, lagun taldea, urtero elkartzen jarraitzen dugu.\nDeustuko Unibertsitateko Zuzenbideko lizentziatua, Ekonomia Espezialitatea (Prom.: 00). Marketin arloan hasi zen lanean. Aholkularitzan lehenengo eta publizitate agentzien munduan lan egin ondoren, 2005ean Athletic Clubean sartu zen marketin sail berria garatzeko. 2006tik Klubeko zuzendari nagusia da. Europako Kluben Elkarteko kidea da 2013tik. Kirolaren Euskal Kontseiluko kidea da 2009tik. BBK Fundazioko patronoa 2014tik eta bertako presidenteordea 2019ko azarotik.


Joaquim Alberto Chissano - Wikipedia, entziklopedia askea.\n2003ko uztailaren 10a - 2004ko uztailaren 6a\n← Thabo Mbeki - Olusegun Obasanjo →\n2. Mozambikeko presidente\n1986ko azaroaren 6a - 2005eko otsailaren 2a\n← Samora Machel - Armando Guebuza →\nMozambikeko lehen ministro\n1974ko irailaren 20a - 1975eko ekainaren 25a\nGaza probintzia, 1939ko urriaren 22a (82 urte)\nChatham House Prize (2006)\nNorth–South Prize (2015)\nGrand Cross of the Order of Prince Henry (1984ko maiatzaren 14a)\nGrand Collar of the Military Order of Saint James of the Sword (1997ko apirilaren 21a)\nGrand Collar of the Order of Prince Henry (1990eko apirilaren 9a)\nJoaquim Alberto Chissano (Chibuto, 1939ko urriaren 22a) mozambiketar politikaria da.\nGazterik ekin zion Mozambikeren independentziaren aldeko borrokari. FRELIMO Mozambikeko Askapen Frontea izango zen Eduardo Mondlaneren idazkaria izan zen. FRELIMO sortu orduko (1962), erakundeko kide egin zen, eta goi-mailako erantzukizunak izan zituen. Mondlane hil zutenean (1969), FRELIMOko buruzagi berria zen Samora Machelen lagun mina egin zen. 1974an, Portugalgo Krabelinen Iraultzaren ostean, Lusakako Itunak, Mozambikeren independentzia ekarri zuten akordioak, negoziatu zituen, Machel eta Dos Santosekin batera. Trantsizio-gobernuko (1974-75) lehen ministro izan zen, eta atzerri-gaietakoa, gero. Mendebaldeko potentziekin harremanak hobetzen ahalegindu zen herrialde sozialistekikoak hautsi gabe, laguntza ekonomiko eta humanitarioa lortzearren. Samora Machel hil zenean (1986), Mozambikeko presidente izendatu zuten. 1992an, bakea sinatu zuen RENAMOko gerrillariekin, hamazazpi urteko gerra zibila amaiarazi zuena. 1994an, lehen hauteskunde demokratikoetan, Chissano hautatu zuten presidente mozambiketarrek. 2005ean, Armando Guebuza alderdikideari utzi zion estatuaren buruzagitza, eta alde batera utzi zuen politika.\nWikimedia Commonsen badira fitxategi gehiago, gai hau dutenak: Joaquim Alberto Chissano\nMultimedia: Joaquim Chissano\nOrriaren azken aldaketa: 23 otsaila 2019, 21:56.


Eminem-ek gabe - Artistfacts\nHau izan zen Eminemen lehen singlea beretik Marshall Mathers LP . Abestian azaltzen du dena aspergarria eta hutsa zela berarekin, baina orain hemen zegoen jendeari buruz hitz egiteko zerbait emateko. The FCC, Limp Bizkit, Moby eta Chris Kirkpatrick-en filmatzen ditu.\nBideoak mundua salbatzera bidalitako Batman eta Robin motako heroi gisa agertzen dira Eminem eta Dre doktorea. Horrek Joseph Kahn zuzendariari bere lehen Grammy saria emango zion bideoklip onenari. Eminem-en 'We Made You', 'Love the Way You Lie' eta 'Space Bound' filmetarako filmak ere zuzenduko zituen.\nEminem-en lagun eta Rapie kide Obie Trice-k abestia aurkeztu zuen, 'Obie Trice, real name no gimmicks' izenarekin. Eminemek 2003an ekoiztu zuen Triceren lehen diskoa eta filmean papera eman zion 8 Kilometro . 2006. urte hasieran, Triceri buruan tiro egin zioten SUV gidatzen ari zela, baina artatu eta askatu egin zuten.\nHasierako lerroak, 'Trailer parkeko bi neska kanpora inguratzen dira' Apalatxeko karratu dantza tradizionaleko 'Buffalo Gals' izeneko abestitik zetozen. Malcolm McLaren-ek, The Sex Pistols eta Bow Wow Wow-ek kudeatzeagatik ezaguna, 1983an 'Buffalo Gals' -en rap bertsioa kaleratu zuen abestiari arreta handia eman ziona.\nAbesti honetan Eminemek Mobyri egiten dion kritikaren baitan honela dio: 'Inork ez dio teknoari entzuten'. Lerro hau lagin ezaguna bihurtu zen Techno komunitatean eta Deep Dish-ek eta Danny Howells-ek Size DDD (Deep Dish Danny) ezizenarekin sortutako abesti bihurtu zen.\nDonovan Berry - El Dorado, AR, goiko guztientzat\nCheney andrea, Dick Cheney presidenteordearen emaztea, aipatzen da letretan. Behin Eminemen musika aipatzen zuen 'Despicable'. Izugarria da. Hau beldurgarria da. Hau lotsagarria da. Hau izugarria da ». Dirudienez, Eminemek iruzkinak iraingarritzat jo zituen.\nEminemek Elvis Presleyrekin alderatzen du bere burua kanta honetan, eta nabarmendu du biak musikari beltzak nagusi diren musika estiloetan gailendu zirela. Eminemek adierazi du kritikatzen zutenetako asko Elvisen zaleak zirela, gauza bera egin zutenak.\nReddit AMA-n hitz egiten ari zela, Moby-k esan zuen gustuko duela abesti hau disertatu arren, 'doako publizitate harrigarria eman zidan'.\nMobyk gaineratu du ez duela Eminem gorroto abestian apaltzeagatik. 'Bere misoginia eta homofobia ez ezik, talentu harrigarria duen raperoa dela uste dut', idatzi zuen. 'Eta harrigarria da niretzat hain ibilbide luzea eta arrakastatsua izatea. Beraz, zorionak berari ».\nlyrics somebody to love jefferson avion


Irabazi ezin denean, ona da puntua | Kirola | Berria\nLeganeseko Oscar Rodriguez eta Alaveseko Ljubomir Fejsa, atzo, Butarquen. FERNANDO ALVARADO / EFE Tamaina handiagoan ikusi\nGolak. 0-1.: Lucas Perezek (46. min). 1-1.: Carrillok (59. min). Epailea. Martinez Munuera. Txartel horiak: Leganeseko Bryan Gili, Awaziemi, eta Perezi; eta Alaveseko Duarteri, Fejsari, eta Vidali. Bestelakoak. 10. 043 ikusle Butarquen.\nMarkagailuak justizia egin zuen atzo Butarque estadioan. Leganesek eta Alavesek bana egin zuten espainiarren etxean, eta aho zapore ezberdinarekin amaitu zuten bi taldeek. Gasteiztarrek ontzat eman zuten puntua; aurrea hartu zuten bigarren zatiaren hasieran, baina pozak gutxi iraun zien. Mendizorrotzatik urrun puntu bat zakuratzearekin konformatu ziren. Kalekoa izan zen berdinketa Leganesentzat, puntu premia gorrian denez gero.\nBi taldeak garaipen gosez zelairatu arren, kosta zitzaien aurkariaren mataza askatzea. Zulotik ihes egin nahian da Leganes, eta Javier Aguirre prestatzaileak proposamen ausart batekin heldu zion partidari. Atzeko lerroan hiru jokalari kokatu zituen, hegal osoan ariko ziren bi taldekidez lagundurik. Alavesek, berriz, ohiko eran zelairatu zituen jokalariak, baina ez talde batek, ez besteak, ez zuen lortu aurrea hartzea.\nOrekatua izan zen lehen erdia. Leganesek izan zuen partidako jokoa antolatzeko ardura lehen minutuetan, baina pixkanaka bere lekua egin zuen Alavesek.\nHalere, etxeko taldeak izan zituen lehen zatiko aukerarik argienak. Oscarrek sortu zuen arriskurik handiena, eta hark bi gol sartzeko aukera izan zuen lehen zatian. Hegaletik ateratako falta baten ostean izan zuen lehena, 10. minutuan, eta atsedenaldira joan aurretik bigarrena. Pacheco atezainak atera zituen biak, eta lehen zatian hutsean amaitu zen.\nOso bestelakoa izan zen atsedenalditik itzulerakoa. Ernai zelairatu zen Alaves, eta ondo baino hobeto aprobetxatu zuen izandako lehen aukera. Joseluk egindako erdiraketak Leganeseko Omeruo atzelaria jo zuen, eta area barruan geratu zen baloia. Hura astindu, eta Alaves aurretik jarri zuen Lucas Perezek.\nPartidak zapore ona hartu zion Asier Garitanoren taldeari, baina pozak gutxi iraun zion. Beharrak eraginda, urrats bat egin zuen Leganesek, eta estutasunetan jarri zituen babazorroak. Alavesek gola sartu eta hamar minutura balantza orekatu zuten espainiarrek. Oscar izan zen golaren sorburua; aise eraman zuen baloia, eta erdiraketa bikain baten ostean sarera errematatu zuen Carrillok, buruz.\nOrdutik aurrera, deseroso aritu zen Alaves, eta ontzat eman zuen etxetik kanpora puntu bat biltzea. Alabaina, azken minutuan aukera bikoitza izan zuen mahai gainean kolpea jo eta irabazteko. Lucas Perezek eta Duartek aukera bana izan zuten, baina Cuellarrek ondo alderatu zituen bi erremateak. Irabazi ezean, puntuarekin konformatu ziren.


referentziak: Zeren artean dago Europa?\nIrakurtzen dugu artikulua (Berria, eguaztena 16 azaroa 2005, 34 or, Kultura) Eremu berrien bila buruz Angel Lertxundik eginiko hitzaldi bat. Bertan agertzen dela ondoko phrasea:\nIzan ere, kultur ezberdintasunak itotzen dituen merkatu «itsuaren» eta identitate kulturalaren defentsan, salbuespen kulturala aldarrikatzen duen jarrera protekzionistaren artean dago Europa Lertxundiren iritziz\nBa dakit ezen Angel Lentxurdirentzat dagoela sarturik Europa artean zeozer, baina ez dakit zeren artean dagoen. Batan batek esango du ezen hor ez dagoela ezein problemarik -antza, euskarak ez du askorentzat ezein problemarik- edo besteren guti batzuk diokete ezen dagoela txarto redaktaturik paragraphoa eta redaktoreak -Mikel Lizarralde- beharko zuela hobeto redaktatu. Baina nik ez dut uste denik problema edo akats personal bat baizik ezen horrek redaktore horrek izan balu redaktatu hori paragraphoa erdaraz -espainol, frantzes, ingles, ...- seguru redaktatzen zukeela anitz hobeto eta komprensible.\nNork ukatzen ahal du hor dago problema, problema handi bat, impersonala eta apersonala? Hor du zerikusi zuzena hizkuntzak, euskarak. Kontrakorik uste daroenak explika beza bere ikuspuntua, arren.\nPosted by Erramun Gerrikagoitia at 15:54


Gipuzkoa eta Nafarroa lankidetzan Bidasoa eta Plazaolako bide berdeetatik bizikletaz gidatutako paseoak eskaintzeko - Hasiera - opepro01i1\nGipuzkoa eta Nafarroa lankidetzan Bidasoa eta Plazaolako bide berdeetatik bizikletaz gidatutako paseoak eskaintzeko - Hasiera\nGipuzkoa eta Nafarroa lankidetzan Bidasoa eta Plazaolako bide berdeetatik bizikletaz gidatutako paseoak eskaintzeko\nGipuzkoa eta Nafarroa lankidetzan dabiltza ekainaren 30etik aurrera Bidasoa eta Plazaolako bide berdeetatik bizikletaz gidatutako paseoak eskaintzeko\nGipuzkoako Aldundiak eta Nafarroako Gobernuak lehen aldiz heldu diote elkarrekin bizikleten bide berdeak suspertzeko ekimen honi, turismoa eta mugikortasun iraunkor eta osasungarria bateratuko dituelakoan\nGipuzkoako Aldundiak eta Nafarroako Gobernuak, Nafarroako Mugikortasun eta Lurralde Antolamendu eta Turismo Departamentuaren bidez, Endarlatsan programa bateratu bat aurkeztu dute gaur bi lurraldeok partekatzen dituzten Bide Berdeetatik bizikletaz paseo gidatuak egiteko. Gipuzkoan eta Nafarroan Bidasoako bide berdetik eta Plazaolan barrena doazen ibilbide bana dira, edozein adinetarako egokiak, eta 12 eta 36 km arteko luzerak dituzte; aisialdi eta turismo iraunkor eta osasungarria eskaintzen dute, eta hor sartzen da bizikletaren alokairua eta paseo gidatua.\nGipuzkoako Foru Aldundiko Mugikortasun eta Lurralde Antolamenduko diputatuak, Marisol Garmendia sozialistak, eta Nafarroako Gobernuko Ekonomia Garapeneko presidenteordeak, Manu Aierdik, ibilbideetako batean inauguratu dute ekintza hori, Doneztebe-Santesteban eta Behobia lotzen dituen ibilbidean; bertan izan dira, halaber, Maitena Ezkutari Turismo eta Merkataritzako zuzendari nagusia, José Antonio Santano Irungo alkatea eta Miguel Ángel Páez Bidasoa Bizirikeko presidentea.\nMarisol Garmendia diputatuak adierazi duen bezala, “Gipuzkoako Foru Aldundiko Mugikortasun eta Lurralde Antolamendu departamentuaren iritziz, oso onuragarria da erakundeen arteko lankidetza hau eta bizikleta eta bide berdeak erabiltzearen alde bi lurraldeok elkarrekin egin duten apustua, modu horretan turismo iraunkorra eta tokiko zein eskualdeko ekonomia dinamizatzeko. Zumarragan Gipuzkoako Bide Berdeak Suspertzeari buruzko I. Jardunaldia egin ondoren, bizikleta ibilbide horiek biziberritzeko pauso zehatzak ematen jarraitu dugu bizikleta ibilbide horiek berpizteko, eta Nafarroako Turismo Departamentuak parada ederra eman digu haiek dagoeneko egiten ari direnaren berri izateko. Modu horretan, elkar hartuz eta bitartekoak baliatuz, erakargarriagoak egingo ditugu bide berdeak, eta pertsona gehiagorengana helduko gara”.\nAdministrazioen arteko lankidetza horrek bi lurraldeen arteko paseoak antolatzeko balioko du lehendabiziko aldiz, eta hori Poctefa proiektuko Ederbidearen inguruan dagoeneko dugun harremanari esker egin ahal izan da. Europako finantzaketa duen proiektu horrek mugikortasun handiagoa lortzea du helburu, du, eta hari Pirinio Atlantikoetako Departamendua ere gehitu zaio. Mugaz gaindiko proiektu hauek parada ederra emango dute Iruñea, Donostia eta Baiona 240 kilometroko bizikleten ibilbide baten bitartez lotzeko (horietako 90 sortu berriak) eta, gainera, balioko dute turismo eta aisialdirako zein eguneroko joan-etorrietarako bizikleta bultzatzen duen politika komun bat garatzeko.\nBizikleta paseo gidatuak heldu den ekainaren 30etik urriaren 28ra eskainiko dira, erantsitako programan adierazitako daten arabera, larunbatez eta igandez egitekoak, salbu eta abuztuan, asteazkenean eta ostiralean proposatzen baitira. Prezio orokorra 10 euro izango da pertsona heldu bakoitzeko bizikleta alokairua barnean, eta ekintzen enpresa bakoitzean eman behar da izena. Adingabeen prezioa enpresak ezarriko du kasu bakoitzean, eta eskaintzen dira, halaber, umeentzako bizikletak eta tandema.\nBidasoako Bide Berdean egingo den ibilbidean, prezioa 15 euro izango da, eta hasierako puntura itzultzea ere sartzen da. Gipuzkoako ibiltarteetan, Gipuzkoako Foru Aldundiak finantzatzen ditu Behobia eta Doneztebe arteko parte-hartzaileen zein bizikleten lekualdaketak. Gainera, Gipuzkoatik, bizikleta alokairua eta gidari baten kontratazioa ere finantzatuta daude Plazaolako bide berdean, baita ibilaldi bukaerako pintxo-pote ospakizuna ere.\nIbilbideak eta harremanetan jartzeko\nGipuzkoatik doazen bi ibilbideak eta zerbitzuak ematen dituzten enpresak ondorengoak dira:\nBidasoako Bide Berdea: Doneztebe/Santesteban (Nafarroa)- Behobia (Gipuzkoa), Behobitik atzera itzultzeko motor ibilgailua ere barnean. 6 irteera. Enpresa: BTT Ameztia Zentrua - Harremanetarako: maribigonzalez@hotmail.com\nPlazaola Bide Berdea - Natur Bidea: (joan-etorria) 4 irteera Gipuzkoan (Leitzaran aldea Andoaindik irtenda (joan-etorria). 6 irteera Nafarroan (Lekunberri-Leitza 4 irteera, eta Leitza-Lekunberri 2 irteera). Irteera horien guztien ondoren, pintxo-potea egingo da. Enpresa: Bizibiziki (Gipuzkoa) - Harremanetarako: info@leitzaran-andoain.com\nLIBURUXKA JAITSI (laster euskaraz)


10-Teresa del Valle Murga — Bizilabe\n10-Teresa del Valle Murga https://bizilabe.elhuyar.eus/eu/otsailak-11-2021/2022/emakumeak/teresa-del-valle-murga https://bizilabe.elhuyar.eus/@@site-logo/logo.png\nGizarte-antropologoa eta Euskal Herriko Unibertsitateko Antropologiako katedradun emeritua, Antropologia Feministaren aitzindaria da Euskal Herrian.\nDonostian jaio zen, gerra garaian, eta Bilbon egin zituen lehen ikasketak, Berrizko Mesedeetako Misiolarien Vera Cruz ikastetxean. Hein batean, Teresa del Vallek bizian egin duen bidea markatu zuten Berrizko misiolariek, haien artean zela jaso baitzituen lehenbizikoz Pazifiko aldeko ohitura, erritu eta kulturen gaineko berriak. Hogeita bat urte zituela, kongregazioko kide egin zen, Mikronesiako misioetan, irakasle lana egiteko asmotan.\nErbestean egin zituen unibertsitate-ikasketak: AEBetan, Historiakoak; Hawain, Antropologiakoak. Hain zuzen, Hawaiko Unibertsitatean doktoratu zen Antropologian, Mikronesiako kulturak ikergai harturik. Euskal Herrira itzulirik, Geografia eta Historian lizentziatu zen Bartzelonako Unibertsitatean eta Doktoregoa Euskal Herriko Unibertsitatean erdietsi zuen, Geografia eta Historian. Joan-etorriek inoiz etenik izan ez badute ere, Euskal Herriko Unibertsitateari lotuta egon da Del Valle geroztik.\nAntropologia Soziala irakasten hasi zenetik, gogotik lan egin zuen diziplina hori unibertsitatean ezartzeko, eta Antropologia Sozialeko lehen katedra lortu zuen UPV/EHUn. Irakaskuntza eta ikerkuntza uztartu izan ditu beti bere ibili akademikoan. Antropologia Sozialaren arloan zein Antropologia Feministarenean, emakumeen eta gizonen arteko desberdintasun-harremanak, errituak eta aldaketa soziala ikertu ditu, bestak beste, Euskal Herrian zein Mikronesian.\nArgitalpen askoren egilea da: Mujer vasca. Imagen y realidad (1985), Culturas oceánicas: Micronesia (1987), Korrika Basque ritual for Ethnic Identity (1993)…\n2010ean, Emakunderen Berdintasun Saria jaso zuen, emakumearen errealitatea ikertzen eta zabaltzen egindako lanarengatik.\nZer da antropologia soziala edo gizarte-antropologia? Giza esperientzia eta haren dibertsitatea aztertzen ditu, denboran eta espazioan, eta, horrez gainera, gaur egungo gizarte-gertaerak, hala nola desberdintasun sozioekonomikoak; identitate etnikoak, klaseak, generoak, erlijioak eta adina; immigrazioa eta gizarte politikak; herri-kulturaren eta kultura tradizionalaren adierazpen konplexuak, eta gizarte- eta kultura-aldaketako egoeren ondorioak.\nTeresa del Valle Murgari buruz gehiago jakiteko:\n· Solasaldiak. Teresa del Valle Murga.\n· Teresa del Valle: “Soy mujer y como tal me indigna cuando esa condición me quita oportunidades” (El Diario Vasco).


Myanmarko diputatu ohiek abusuen 180.000 froga eman dizkiote NBEri | Mundua | Berria\nMyanmarko diputatu ohiek abusuen 180.000 froga eman dizkiote NBEri\nArmadak 540 lagun hil izanaren frogak eta bestelako jazarpen kasuenak eman dizkiote nazioarteko erakundeari, hark ikertu ditzan\nZenbait protestari barrikada baten atzean, Myanmarko Mandalay hirian, joan den astean. EFE Tamaina handiagoan ikusi\nEstatu kolpea jo zuenetik Myanmarko armadak egin dituen eskubide urraketak zerrendatu ditu CRPH Batasunaren Biltzarrerako Ordezkarien Batzordeak, bere burua herrialdeko «gobernu legitimotzat» duenak eta armadak agintetik kendutako parlamentariek osatuak. Orotara, 180.000 froga jaso dituzte, eta horiek guztiak biltzen dituen txostena NBE Nazio Batuen Erakundeak herrialdean dituen ordezkarien esku utzi zuten atzo. «Militarrek egindako ankerkeriak» ikertu daitezen nahi dute, CRPHk NBErako hautatua duen ordezkari Dr Sasak adierazi zuenez.\n540 hilketa daude jasotako kasuen artean; horietako hamar, presoenak. Horrez gain, legez kanpoko atxiloketak eta torturak eta hedabideetako langileen jazarpen kasuak erregistratu dituzte, batez ere. Eskubide urraketen artean sartu dituzte junta militarrak herrialdeko Internet zerbitzuari egin ohi dizkion etenak ere.\nMyanmarko auzia nazioartekotzen saiatzen ari da CRPH, eta Mendebaldeko herrialdeei eta gainerakoei dei egina die junta militarraren aurkako neurriak har ditzaten. Horietako batzuek zigorrak ezarri dizkiete agintean dauden zenbait funtzionariori, baina beste batzuk hori egitearen aurka mintzatu dira, horrek gatazka larriagotu dezakeela argudiatuta: Txina eta Errusia, kasurako. NBEren Segurtasun Kontseiluak ere ez die militarrei zigorrik jarri oraingoz, eta giza eskubideen urraketak salatu ditu, besterik ez. Harago joatea nahi du CRPHk, ordea, eta, halaber, zeresan handiagoa izan nahi du nazioarteko erakundean.\nNBEk 2018an abian jarri zuen Myanmarrerako espresuki eratutako ikerketa talde bat, herrialde horretan 2011tik izandako giza eskubideen urraketak ikertzera bideratua. Estatu kolpearen aurretik, batez ere rohingya etniako herritarrek jasandako jazarpen kasuak aztertzen zituen. Bada, atzoko bilkuran kontseilu horretako kideekin elkartu ziren CRPHren ordezkari moduan jarduten duten abokatuak. Kooperaziorako eta elkarrizketarako bideak zehaztea zen bilkuraren xedeetako bat, estatu kolpearen ondotik izandako abusuen berri emateaz gain. Agindutik kendutako diputatuen asmoa da giza eskubideen alde jarduten duten erakundeekin elkarrizketa gehiago izatea aurrerantzean, eta, Dr Sasak izenpetutako ohar baten bidez, batzordeak jakinarazi zuen kontaktu bira bat egingo dutela horretarako.\nDiputatu kargugabetuak gatazkan esku hartzeko deia luzatzen ari zaizkio nazioarteari, eta hori da egoera aldarazteko CRPHren itxaropen iturri behinena. Izan ere, agintean sendo jarraitzen du junta militarrak, eta luzaroan hala segitzeko asmoa dutela azaldu zuen Zaw Min Tun jeneralak, Al-Jazeera hedabideko kazetari bati emandako elkarrizketa batean. Egungo larrialdi egoera bi urtez luzatzeko aukeraz mintzatu zen: «Hemendik urtebetera herrialdea egonkortzen saiatzen ariko gara, baina, lortzen ez badugu, lan hori sei hilabetez luzatu beharko dugu. Eta, ondoren, beste sei hilabetez». Azaldu zuen bitarte horretan konstituzio berria idazteko asmoa dutela, eta, behin bi urteko epea igarota, «nazioarteko aktoreak» gonbidatuko dituztela, «hauteskundeak libreak eta bidezkoak direla kontrolatzera».\nEz zuen zehaztu balizko boz horietan Aung San Suu Kyi Estatu kontseilari ohiak eta haren alderdi NLDk parte hartzerik izango luketen, baina nabarmendu zuen auzipetuta dagoela, hiru kargugatik. «Iraganean egin zuenaren araberakoa izango da. Ikusten badugu gauza txarrak egin zituela, zigorra jasoko du», adierazi zuen.\nAtzo, zortzi hildako\nProtestek ez dute etenik bitartean, eta egun odoltsua izan zen atzokoa ere. Segurtasun indarrek manifestariei tiro egin zieten Sagaing probintziako Kalay herrian, Myanmar Now berri atariaren arabera, eta gutxienez zortzi lagun hil zituzten. Berri agentzia horrek dioenez, iragan martxoaren 28an ere saiatu zen armada herri hori bereganatzen, baina ez zuten lortu, herritarrek aurre egin baitzioten. Atzo zendutakoak kontuan hartuta, 581 lagun hil dituzte junta militarraren aldeko segurtasun indarrek, AAPP Preso Politikoen Babeserako Elkartearen zenbaketen arabera.\nMandalay hirian ere izan ziren protestak, baina beste molde batekoak. Desobedientzia zibilaren aldeko mugimenduaren deiari jarraikiz, administrazioaren ohiko funtzionamendua oztopatzen saiatu ziren protestariak. Min Aung Hlaing junta militarreko buruak Myanmarko ekonomia «suntsitzen» saiatu izana egotzi zien, The New Light of Myanmar egunkariak adierazi zuenez. Armadako jeneralaren arabera, protestariek ospitaleetako, eskoletako eta lantegietako funtzionamendua «eten» zuten.


Denon artean salbuespen neurri bereziak gelditzea lortu behar dugula azpimarratu du EIPK-k » Herria dugu arnas\n« Milaka lagun batu ziren Ipar Euskal Herriko 24 eragilek deitutako Baionako manifestaldian\nJuanjo Aristizabal: «Volvemos porque hay un proceso en marcha del que nos sentimos parte y queremos aportar» »\n«Ni ere banoa» kolektiboaren prentsa agiria Jokin Aranalderen atxiloketari buruz\nJokin Aranalde atxilotu dute Baionan\nBaionako espainiar kontsulatuaren aitzinean elgarretaratzea egin dute\nManifestazioa burutu dute Ibarran Jokinen askatasuna eskatzeko\nOhar honen bidez EIPK-k irmoki salatu nahi du kolektiboaren mintzakidea den Jokin Aranalderen atxiloketa eta euro aginduaren gauzatzea.\nAieten hasitako bideari estatuek jarritako blokeoa gainditu eta konponbide prozesuan aurrera joateko konponbiderako ekarpen gisa bide orria proposatu genuen Biarritzen iazko ekainean.\nFinean, gaur egungo egoeratik konponbidea bultzatuz euskal iheslari politiko guztien etxeratzea egin eta bizi ditugun egoerak berriz errepika ez daitezen bilatzen duen metodologia bat da.\nEgun gutxitara hiru iheslariren atxiloketarekin erantzuna jaso genuen, tartean Jokinena. Pauen izandako bistan argi aipatu zituen aurrez bizi izandako torturak eta bere osasun egoera. Bere aurkako akusazioak gezurtatu zituen. Euro agindua ez da akusazioaren oinarrietan sartzen, horregatik da lehenbailehen gelditu beharrekoa guretzat. Hala ere, Paueko auzitegiak euro agindua onartu zuen.\nEgoera horren aurrean bere burua ez aurkezteko erabakia hartu zuen, betiere konponbide prozesua bultzatzen jarraitzeko erakutsi duen konpromisoari eutsiz. Bide horretan bere osasun egoera larriagotu zen eta ekainaren 14ean Baionan eragileek deitutako mobilizazioaren ondoren bizitza normala egiten hasi zen. Atxilotua eta Espainaratua izan den arte.\nKasu honek argi erakusten digu torturak Euskal Herrian utzi duen eragina, euro aginduak egikaritzea ahalbideratzen duen injustizia. Ordua da euskal iheslarion aurka modu berezian erabiltzen diren neurri juridikoak bertan behera utzi eta alde askotarikoen artean konponbide prozesua egituratzeko.\nHau horrela, herritarrei eta eragileei deia luzatu nahi diegu konponbidearen eta bake justu eta iraunkorra bermatuko duen eszenatoki demokratiko baten alde indarrak biderkatu eta lanean jarraitzeko. Bide horretan salbuespen neurri bereziak gelditzea, torturapean egindako dosierrak indargabetzea eta euro aginduari bidea ixtea lortu behar dugu.\nEuskal Herrian, 2014ko uztailaren 18a


56 positibo berri Eibarren - etakitto.eus\n56 positibo berri Eibarren\nAtzo 56 positibo berri atzeman ziren, aurreko egunean baino 3 gehiago. Horrela, intzidentziak-tasa 2.437,05 da Eibarren eta EAEn zona gorrian dauden herrien artean intzidentzia-tasa handiena duen herria izan jarraitzen dugu.\nEskualdeko beste herrietan Ermuan 30 kasu zenbatu dira azken orduetan; 17 Elgoibarren; 11 Deban, 5 Mutrikun, 5 Soraluzen eta 1 Mendaron. Debabarrenean, beraz, 125 positibo berri daude, aurreko egunean baino 35 gehiago.\nAtzo 17.061 test diagnostiko egin ziren, eta horietatik 1.401 positiboak izan ziren. Lurraldeen arabera:137 Araban, 653 Bizkaian, 619 Gipuzkoan eta 11 Euskaditik kanpo bizi diren pertsonetan.\nOspitaleen egoera dela eta, COVIDaren ondorioz 60 pertsona ospitaleratu ziren atzo, eta COVIDa duten 134 pertsona ZIUn daude.\n« Orain arteko bidearekin jarraitzeko asmoa du Hierros Servandok Udal Brigadako sei behargin ari dira herriko kaleak egunero desinfektatzen »


Euskara Elkarteen Jardunaldiak (Rosa Ramos) | Jalgi hadi plazara\nHasiera » Euskara » Euskara Elkarteen Jardunaldiak (Rosa Ramos)\nUrtarrilaren 23an, Durangon, Topaguneak urte eta erdi iraungo duen hausnarketa abian jarri zuen. Elkarteetako ehundik gora kide elkartu ziren iraganaz eta etorkizunaz gogoeta egiteko. Elkarte kideen arteko tailerrez gain lau hitzaldi izan ziren: Rosa Ramos, Xamar, Juan Luis Arexolaleiba eta Imanol Minerrena. Lau hitzaldien entresakak zintzilikatuko ditut lau alditan.\nRosa Ramos Berriozarko Euskara Zerbitzuko teknikaria da eta urte luzez izan da Karrikiri euskara elkarteko kidea. Hasteko, 2006-2007 urteetan egindako ikerketaren emaitzak jarri zituen mahai gainean: euskara elkarteek 20.000 bazkide dituzte, 1.600 boluntario (egunerokoak eta tartekakoak), 450 langile eta urtean 2.000 bilera.\nBidegorria Arga ibaiari itzulika\nEta bidegorrian txirrindulariak eta bizikletak. Metafora hori erabili zuen Ramosek euskara elkarteen jardunaz gogoetatzeko. Alegia, Iruñeko bidegorria hiri erdigunean baino Argari itzulika dabil, etenak ditu, zuloak eta potzuak. Metafora alde batera utzita, eman dezagun herrian futbol talde indartsua daukagula eta ezin dugula euskara eragin talde horretan. Aisialdian eragin behar da ordea, eta beraz, erabaki dugu ludoteka jartzea herrian.\nPortzentajerik ez dut eskura baina nabarmen utzi zuen Ramosek kulturari lotutako jarduerak zirela euskara elkarteek gehien antolatzen zituztenak, batez bestekoa kontuan hartuta, noski. Ondoren zetozen hedabideak, aisialdia eta entitateak (lan mundua, merkataritza…). Ramosen hitzak: “Aztertu beharko genuke ea komunitatea trinkotzeko helburutik gertuago gauden ala ez. Azterketa hori egiteko komeni da, batetik, ‘jarduera edo egitasmoa helburu ez bihurtzeko txertoa’ jarrita egitea eta, bestetik, euskara elkarteen funtzioak ongi definituta izatea, euskara elkarteek artikulatzen duten herri ekimena ez baita eragile bakarra”.\nHiztunen harremanak trinkotu-hiztun berriak erakarri\nRamosen ustez, lekuan lekuko egoera soziolinguistikoak erakutsiko dio elkarte bakoitzari zein den herriko alderik ahulena, hiztun kopuruarena edo hiztunen arteko harremanarena. Bere ustez, sentsibilizazio lan gehiena euskaldunen leialtasunari begira egin da eta gutxi egin da erdaldunei begira.


“Himalayako Ama Dablam gailurrera goaz, eskalada askodun 6.856 metroko mendi teknikora” - Urduña - Aiaraldea.eus\nIzar Mendiguren Cosgaya 2019-03-25 07:00\nAspalditik daramate aita-semeak mendiak elkarrekin igotzen.\nTASIO MARTIN (Urduña, 2000) eta JOSEBA ELORRIETA (Basauri, 1964) aita semeak dira. “Gorbeitik Ama Dablam” espedizioa egingo dute apirilean.\nUrduñatik Himalayara joango zarete aita-semeak. Nolatan?\nTasio: Ama Dablamera joango gara apirilaren 2an, hilabete eta erdirako. Maiatzaren 16an itzuliko gara.\nJoseba: Lehenbizi trekking bat egingo dugu, aklimataziorako. Apirilaren 23an abiatuko gara akanpalekura. Gurekin Trekkinga egitera norbaitek etorri nahi badu, hiru bidaia plaza ditugu oraindik!\nEverest inguruan egonak zarete?\nTasio: Aita behin baino gehiagotan egon da. 1995ean ama eta aita joan ziren lagun batzuekin, baina amak soilik egin zuen tontorra, aitari motxila erori zitzaion eta...\nJoseba: (Barreak) Sei mila metrotatik jaitsi behar izan nintzen! 2010ean hirurak joan ginen, Evereseteko treckinga egitera. 1995ean Cho Oyun egon nintzen, eta 1998an Everest iparraldean. 2010ean Tasio eta bikotearekin joan nintzen, berak 9 urte zituela. Trekkinga edonork egin lezake, ibiltzeko 4-6 orduko ohitura pixkat badu. Jubilatuak dira hara doazen gehienak denboraldia hastean: arabiarrak, australiarrak, estatubatuarrak... Hemen ez dago ohiturarik, baina beste toki askotan bai.\nZer nolako esanahia du abenturak, pertsonalki, zuentzat?\nTasio: Niretzat ez da mendi bat igotzea soilik. 2010ean egon nintzenean, itzuliko nintzela pentsatu nuen, baina ez nuen uste horren goiz izango zenik. 6.856 metro ditu. Aurrekoan Kala Pathhar igo genuen, 5.624 metrokoa.\nHalako altuerek zelako ondorioak dituzte gorputzean?\nJoseba: Oxigenoa da gure gasolina, horretan doa energia gehien. Gure funtzio guztiak oxigenoari esker dira: Sabelak, gibelak, bihotzak...oxigenoarekin funtzionatzen dute. Metroen arabera gorputza asko aldatzen da: buruko mina, ahulezia... 3.000 metrotik gora atmosferaren gasak aldatu egiten dira, eta horrek globulu gorriak handitzea dakar. Ondorioz, bihotz taupadak azkartu eta gogortzen dira, odolari gehiago kostatzen zaio mugitzea, eta guri ere. Izaeran, mugimenduan, erabaki uneetan... denean eragiten du. Egokitzapenaren lehen egunetan oso arraro sentitzen zara. Pazientzia izan behar da, pasa beharreko prozesua da.\nNolakoa izan da prestaketa prozesua?\nTasio: Ordenagailuan ordu asko sartu ditugu agentziarekin. Prestaketa fisikoarekin duela lau hilabete hasi ginen serio entrenatzen. Ingalaterran egon naizenez, bakoitzak korrika prestatu du oinarri zabala. Orain gauza espezifikoagoekin gabiltza: Txarlazora 15 kilo soinean birritan igotzen eta abar. Ama Dablamen maila teknikoaren antzekoak gauzatzen saiatuko gara orain, Pirinioetan ekintza luzeak garatuta. 5.500 metrotik gora, eskalatzeko harkaitza da nagusi Ama Dablamen. Hiru eguneko eskalada kalkulatu dugu.\nJoseba: 4.500metrotik 6.800 metrora motxila 3 gau igarotzeko eramango dugu prest, baina espero dugu bi gau soilik ematea bidean akanpalekutik kanpo. Pisua, denbora oreka... dena kalkulatu behar da. Ura egiteko gasa eraman behar da, eguraldiak ere asko baldintzatzen du... Lau egun asko dira.\nZein izen jarri diozue espedizioari?\nJoseba: “Gorbeitik Ama Dablamera”, bertan baitugu mendi aterpetxea. Mendia prozesu baten ondorioa izan da guretzat: txikitatik egin ditugu familian abenturak. 90ko hamarkadan Himalayan ibili ginen, Tasiok 9 urte zituela Alpeetan geunden, hilabete bat zuela Tasiok Piriniotan pasa zituen bere lehenbiziko oporrak. Laponian bizikletaz ibili ginen, kanoan ere... Mendia oso gustuko dugu denok, eta horregatik goaz familian Himalayara. Tasio oso gaztea da baina Euskadiko eskalada eta alpinismo selekzioan egona da, askori gustatuko litzaiguke horrelako curriculuma!\nTasio: Helburua Ama Dablam igotzea da, soka finkorik gabe. Apropos aukeratu dugu denboraldi hasiera data: komertzialak doazenean soka finkoekin osatzen dute bidea turisten erosotasunerako, sokatik jarraika igo daitezen. Gure plana ez da hori, mendiaz bere naturaltasunean gozatu nahi dugu.\nLaguntzarik jaso al duzue antolakuntzari dagokionez?\nJoseba: Deustuko lagun batek kamiseta logoztatu digu, eta Mendiko Lagunak elkarteak asko lagundu gaitu, Mendi astean proiekzioa eskaintzearen truke. Eskerrak eman nahi dizkiegu, diruaz gain babesa sentitzea polita da.\nTasio: Ikus-entzunezkoa osatu nahi dugu espedizioarekin. Ea beste mendi taldeek proiekzioak enkargatzen dizkiguten!\nEz da ohikoa familia espedizioa egitea.\nJoseba: Seme-alabak izateak ez du zaletasunari uko egitea esan nahi.\nTasio: Ibilbide antzekoa egin dute nire amak eta aitak, gazte ezagutu baitziren. Baita nirekin ere. Ni jaio nintzenean motxilan joan nintzen mendira, bizikletaz aulkian, Frantzia eta Txekiako erreketan 10 egunez kanoan... Gaztetu ahala mendian eta eskaladan hasi ginen, geroz eta gauza teknikoagoak egiten.\nJoseba: Niretzat oso aberasgarria da, bi aldiz egingo dut bide bera. Umea izan ostean, etxe inguruko mendiekin hasi ginen, eta berriro bukatuko dut Himalayan. Bizi bide berezia izan da. Umeak izan arren, edozein kirol edo abentura egin litekeela adierazteko modu bat da.


Beasaingo merkataritza eta zerbitzuak bultzatzea du helburu Beasain Txartelak Beasaingo merkataritza eta zerbitzuak bultzatzea du helburu Beasain Txartelak\nMar 23, 2017\tNork\tLoinaz Agirre\t-\nBeasaingo merkataritza eta zerbitzuak bultzatzea du helburu Beasain Txartelak\nBareak elkartearen eta Beasaingo Udalaren elkarlanetik sortu da. Elkarteko dendetan eta Caja Ruralen eskatu beharko da. Beherapenak izango dira erabiltzaileentzat; kiroldegirako eta liburutegirako ere balioko du\nBeasaingo merkataritza, ostalaritza eta zerbitzuak sustatzeko, eta beasaindarrek herrian bertan kontsumitzera bultzatzeko helburuarekin, Beasain Txartela izeneko Visa txartela sortu dute Bareak elkarteak eta udalak elkarlanean. Caja Rural banke- txearen bitartez lortu da proiektua martxan jartzea.\nHerritarren esku dago orain proiektuak aurrera egitea. Bareak elkarteko dendetan edo Caja Ruralen eskatu ahal izango da txartela hamabost bat egun barru. Visa txartel arrunta denez, Beasainen izena mundu zaba-lean zabaltzeko aukera emango du Beasain Txartelak. Beasaindarren izaera islatzen duen Igartza Monumentu multzoaren gaueko argazkia da Visa txartelaren irudia\nBeasaindarrak herrian bertan erosketak egiteagatik beherapenak izango dituzte Beasain Txartelarekin. Maiatzean, esate baterako, %15eko beherapena izango da Bareak elkarteko dendetan. Erosketak 3 hilabetean finantzatzeko aukera ere izango dute erabiltzaileek, inongo interesik ordaindu beharrik gabe.\nHorrekin batera, hainbat udal zerbitzutarako ere baliagarria izango da: Antzizar kiroldegia eta udal liburutegia erabiltzeko, eta udaletxean hainbat ordainketa egiteko.\nTxartela doakoa da, edozein banketxetako erabiltzaileek eskatu dezakete, Caja Ruralen beste konturik ireki beharrik gabe. Munduko edozein kutxazain automatikotan erabil daiteke.\nLan sailburuak Zorrotz lantegiaren eredua ...\nNork Goierriko Hitza - Eka 18, 2018\nZumarragako Udalak 100.000 euro erabiliko ...\nNork Otamotz.com Urretxu-Zumarraga - Eka 15, 2018


23 mar 12 - 13 nov 14\nMartxoa 17, 2012\nTim Burtonen hastapenetako altxortxo batekin gatoz oraingoan, Vincent izeneko 1982ko film laburrarekin, hain zuzen. Filmeko protagonista 7 urteko mutiko bat da, Edgar Allan Poeren literatura eta Vincent Price aktorea gustuko dituena. Lanaren oinarria Burtonek berak idatzitako poematxo bat da. Hona film laburra azpidatziekin eta poemaren itzulpena, noiz edo noiz Vincenten moduan sentitu diren guztientzat. Eskerrik beroenak Arrate… [Irakurtzen jarraitu…]\nTagged: Ikus-entzunekoak, Tim burton, Vincent\nRafeef Ziadah: indar hunkigarria\nRafeef Ziadah ekintzaile eta poeta palestinarraren errezitaldi batekin gatoz oraingoan, euskarazko azpidatziekin. Ingelesez ulertzen ez dutenentzat ere soinua pizturik entzutea gomendatzen dugu, indar ikaragarria baitu. Orain gutxi Argiak autore beraren beste poema bati jarri zizkion azpidatziak: http://www.argia.com/multimedia/bideoa/bizitza-irakasten-dugu-jauna. Zein baino zein hunkigarriagoa.\nTagged: ikus-entzunezkoak, Rafeef Ziadah\nItzultzaileak mintzo: Xabier Mendiguren Bereziartu\nItzulpengintza eta Interpretazioa ikasketak egin dituen orok behin eta berriz entzunen zuenez, esperientzia behar da itzultzeko. Esperientziak egiten zaitu itzultzaile on, eta gu, aski ados gaude horrekin, arituaren arituz ikasten baita ofizioa. Batzuetan, halere, bazirudien esperientzia baino, itzultzeko urteak behar zirela esan nahi zuela zenbaitek, hots, ezin gazte eta itzultzaile on. Horrekin ez gaude hain… [Irakurtzen jarraitu…]\nTagged: elkarrizketa, itzultzaileak mintzo, Xabier Mendiguren Bereziartu\nAtal honen helburua da mundu zabaleko idazleak, ezagunegiak izan ez arren guk arras interesgarritzat ditugunak, euskarara ekartzea. Hilero autore bat aurkeztuko dizuegu, zenbait datu biografiko emango eta garrantzitsuena, testuren bat itzuliko dugu. Pasarte laburrak edo poemak euskaratzea da gure asmoa, hartara unean uneko idazlearen literaturaren mokadutxo bat dastatzeko aukera izan dezazuen. On egin, beraz. Martxorako… [Irakurtzen jarraitu…]\nTagged: autoreak plazara, joy harjo, poesia\nUnamunok, beste zenbaiten gisara, euskarari hileta duin bat eman nahi izan zion, gure hizkuntzak ezin omen baitzion aurre egin garai modernoei. Gaur egun, aski argi dakigu hori ez dela hala, eta bereziki hizkuntzaren beraren kanpoko arrazoiengatik nahi beste ez bada erabiltzen ere, badakigu medikuntza, filosofia, zuzenbidea, fisika eta hizkuntzalaritza gisako arlo espezifikoen inguruan euskaraz mintzo… [Irakurtzen jarraitu…]\nTagged: eratorpena, hausnarketa, mailegua, terminologia\nDeabruen, aztien eta sorginen aldakortasunaren irudia – Aingeru eta deabru gaiztoen aldakortasunaren irudia, sorginei eta sorginkeriari buruz zabal mintzo dena Seigarren liburua Apaiz batek sorginen aurka interpretea edo artekaria izateagatik araua hausten ote duen. 1. Deabruak zalantzaren bat sorrarazten du beti, txikia izanagatik ere. 2. Apaiz batek ezin duela interpretea izan frogatzeko arrazoiak. 3. Sorgin… [Irakurtzen jarraitu…]\nTagged: inkisizioa, Lancre, sorgin-ehiza\n«Goizegi etorri ginen»\nOtsaila 8, 2012\nBerrogeita hamar urte dira Igela aldizkariko lehen zenbakia kaleratu zutela Txomin Peillen eta Jon Mirande idazleek, Parisen. Urteurrenaren harira kaleratu du honako erreportaje hau Juan Luis Zabalak Berrian, eta aldizkariaren berri emateaz gainera, Peillenen hitzak ere badakartza, post honen goiburukoak kasu. Igela garai hartan Euskal Herrian zegoen zentsura eta puritanismoari aurre egiteko helburuarekin sortu zen,… [Irakurtzen jarraitu…]\nTagged: Igela, Mirande, Peillen\nPosted in: Lapurtuak\n“Ez duzu nire hizkuntzan hitz egingo”\nOtsaila 5, 2012\nAbdelfattah Kilito idazle eta kritikari marokoarraren azken liburua dugu izenburukoa, Berrian irakurri ahal izan dugunez. Mendebaldearen eta herrialde arabiarren arteko harremana aztertzen du, betiere (neo)kolonialismoa ardatz, ondorio edo kausatzat harturik. Sedukzioa dela dio kolonialismoaren armarik indartsuena, eta hori hizkuntza botereekin lotzen du zuzenean. Autore probokatzaile honek lan eta hausnarketa oparoa egin du itzulpengintzaren arloan, halaber,… [Irakurtzen jarraitu…]\nTagged: itzulpena, Kilito, kolonialismoa\nGerardo Markuleta itzultzaileari elkarrizketa 111 Akademia-n\nUrtarrila 23, 2012\nGerardo Markuleta euskal itzulpengintzaz orokorrean mintzo da elkarrizketa honetan, eta berriki plazaratu duen Jean Echenoz-en “Lasterka” (Meettok, 2011) obraz zehazkiago. Gerardo Markuleta esperientzia handiko itzultzailea izateaz gainera, baditu zenbait testu argitaratuak, poesia, batez ere. Echenozen lanaz gainera, Sergi Pàmies katalanaren “Limoi bat imintziorik egin gabe jaten baduzu” ipuin-bilduma euskaratu zuen iaz, Txalaparta argitaletxearen eskutik (hona,… [Irakurtzen jarraitu…]\nTagged: 111 Akademia, Gerardo Markuleta, Lasterka\nUrtarrila 21, 2012\nHasier Etxeberriaren elkarrizketa Bakartxo Arrizabalaga EIZIEko presidenteari. Bakartxo Arrizabalaga\nTagged: Bakartxo Arrizabalaga, Sautrela\nItzultzaileak eta Zuzentzaileak, nor bere egunarekin\nEIZIEk 2010eko Itzultzailearen egunerako kaleratu zuen bideoa dugu hau. Era berean, iazko Zuzentzailearen egunerako Iñigo Roquek idatzi zuen eta haren blogetik lapurtu dugun testua dakargu.\nTagged: EIZIE, Iñigo Roque, itzultzailearen eguna\ndanelesarriugarte on “Ez duzu nire hizkuntzan hitz egingo”\ndanelesarriugarte on Zenbat buru hainbat aburu\nIñigo on Zenbat buru hainbat aburu\n111 Akademia autoreak plazara Bakartxo Arrizabalaga EIZIE elkarrizketa eratorpena Gerardo Markuleta hausnarketa Igela Ikus-entzunekoak ikus-entzunezkoak inkisizioa itzulpena itzultzaileak mintzo itzultzailearen eguna Iñigo Roque joy harjo Kilito kolonialismoa Lancre Lasterka mailegua Mirande Peillen poesia Rafeef Ziadah Sautrela sorgin-ehiza terminologia Tim burton Vincent Xabier Mendiguren Bereziartu\nPlantilla: Inuit Types , BizzArtic -ek egina


SD Eibar VS Athletic Club 21/10/2018 | Athletic Clubeko Webgune Ofiziala\nHasieraTaldeakAthletic ClubSD Eibar VS Athletic Club\nJoko gutxi eta berdinketa Ipuruan\nAthletic Clubek bana egin du SD Eibarren aurka Ipuruan. Iñaki Williamsek egin du gure taldearen…\n21 de oct. de 201818:15\nAthletic Clubek bana egin du SD Eibarren aurka Ipuruan. Iñaki Williamsek egin du gure taldearen gola eta Charlesek BEL-k babestutako penaltiaren bitartez sartu du armaginena.\nGaurko partidaren laburpena ez da askotan errepikatuko zaletuek gure onena bilatzen dutenean, baina gure taldeak ez du modurik aurkitu beste era batera jokatzeko eta, gutxienez, puntuarekin konformatu beharko Ligako bigarren derby honetan.\nEtxekoek gehiago estutu dute, baina gola, duela aste bi bezala, ia espero gabe aurkitu dute. BEL sistema epailea laguntzeko sortu da, baina batzuetan epailearen lana baino apur bat gorago dagoela dirudi. Esaterako, aurreikusitako posibilitateen artean, ez du ematen gaurko jokaldia hanka-sartze nabarien artean egongo zenik.\nBat eta zero eta jokoa sortzeko zailtasunekin. Eskerrak erreakzioa azkar heldu dela Williamsen bitartez, ederto amaituz ukitu gutxiko jokaldia Aduriz eta Raul Garciarekin batera, eta panorama ez da aldatu lehia amaitu arte. Puntu bat eta hirugarren partida San Mamesetik urrun galdu barik.\nZortzi jardunaldi, zortzi puntu eta asteazkenean Rayo Vallecanoren zelaia bisitatuko dugu, atzeratu zen partida jokatzeko. Ea garaipenaren bidea aurkitzeko balio duen.


Euskal adimen artifiziala 4.0 Industriarako - SPRI\nEuskal adimen artifiziala 4.0 Industriarako\nSkootik konpainiak garatutako konponbidea “machine learning” kontzeptuan oinarrituta dago eta jasotzen dituen datuetatik ikasten du\nSkootik enpresako lantaldea\nAdimen artifizialak (AA) 12 ekonomia garatutan daukan inpaktua neurtzeko Accenture aholkularitzak egin duen ikerketaren arabera, 2035erako AArekin bikoiztu egin litezke urteko hazkunde ekonomikoaren egungo tasak, lanaren izaera aldatuz eta harreman berri bat sortuz langilearen eta makinaren artean. Aurreikusten da adimen artifizialaren inpaktuak %40 handituko duela lanaren produktibitatea negozioetan eta pertsonek modu eraginkorragoan erabili ahal izango dutela beren denbora. Gaur egun algoritmoak eta sare neuronalak presente daude “machine learning” eta “deep learning” bezalako kontzeptuetan, ikusmen artifizialean, ahotsaren errekonozimendu sistemetan, laguntzaile birtualetan edo hain ohikoak diren “bot”etan.\nEuskadin tamaina desberdinetako enpresa eta startup asko ari dira lanean adimen artifizialaren esparruan. Horietako bat da Skootik donostiarra. 2012an sortua, bezero mota desberdinentzako “machine learning” kontzeptura zuzendutako negozio-eredu bat zehaztu zuen. Geroztik lanean aritu dira zerbitzu sektoreko hainbat enpresa eta erakunderekin, “Smart Cities” direlakoen esparruan (SmartKalea proiektua Donostiako Udalarentzat), osasunera bideratutako konponbideetan (alergia pikoak detektatzeko), industrian (makinetan akatsak aurreikusteko) edo turismoan.\nEnpresaren produktu garrantzitsuena AlchemyML da, eta “machine learning” kontzeptuaren bigarren belaunaldia irizten diote, Skootik Mobile Technologies enpresako zuzendari nagusi Unai Martínezek dioenez: “Machine learning”a adimen artifizialaren adar bat da. Funtsean, datu batzuk sartzen dira sistema batean eta datu horietan oinarriturik sistemak automatikoki ikasten du. AlchemyML produktuari dagokionez, datuak sartu ondoren sistemak berak balidatzen, garbitzen eta behar izanez gero aberasten ditu, informazio garrantzitsuena gordeaz. Zutabe baliagarriak ere gehitu diezazkioke automatikoki sartzen ari zaion datuari, eta berak erabakitzen du zein den algoritmo egokiena datu horrentzat. Alchemy ML sistemak bere esperientziatik ikasten du eta gero eta erabaki hobeak hartzen ditu. Zenbat eta datu gehiago sartu AlchemyMLri, hainbat adimentsuago bihurtzen da eta gauzago da kasu bakoitzean erabaki onenak hartzeko”.\nEz dago esaterik AlchemyML adimen artifizial global bat denik, bertsio desberdinak baititu enpresa bakoitzaren tipologiara egokitzeko. “Bada AlchemyML sistemaren bertsio pertsonalizatu bat, bezero bakar baten –bezero industriala normalean– beharrizanetara zuzendua. Badauka “core” bat egokitua dagoena ikasteko eta enpresa jakin horri konponbideak emateko, eta horrek balio erantsi handia ematen dio. Zerbitzu hori lokala izan liteke edo lainoan gordetakoa. Gainera, lainoko zerbitzu bat abiatuko da datu-talde txikiagoentzat, esaterako ETEentzat, edonork erabili ahal izan dezan “machine learning” teknologia. Bigarren kasu horretan, AlchemyML motor bat da esperientzia desberdinetatik ikasten duena”, azaldu du Unai Martínezek.\nAlchemyML emaitza nabarmenak ematen ari da SmartKalea bezalako ekimenean, non baliatzen den aurreikusteko zenbat jende igaroko den etorkizun laburrean Donostiako Kale Nagusitik. “Dena bide beretik badoa, modulu hori beste kale batzuetan aplikatu nahiko genuke, baina ez bakarrik oinezkoen ibiliak neurtzeko, baizik eta aldez aurretik jakiteko hiriko altzariek izan ditzaketen akatsak edo fluxu handiko kaleen trafikoa, datu horiekin hiritarraren esperientziak kalitate hobea izan bailezake”, aurreratu du Skootik enpresako zuzendari nagusiak.\n4.0 Industrian duen aplikazioari dagokionez, Skootik-ek hainbat esperientzia jarri ditu martxan azken urteotan. “Adibidez, makinen mantenimendu prediktiborako erabili daiteke. AlchemyML sistemak makinen funtzionamenduari buruzko datuen historiko bat irensten du eta algoritmoak aurretiaz esan behar du noiz huts egingo duten. Kasu honetan, kontua ez da ahalik eta iragarpen zehatzenak bilatzea, baizik eta bide bat aurkitzea fabrika osoa ez dadin geratu makina batek huts egin duelako. Hau da, gerta liteke sistemak aurreikustea makinak apirilaren 7an huts egingo duela, baina apirilaren 6an matxuratzen bada, iragarpen hori oso zehatza izanagatik ez du ezertarako balioko, matxura horrek arazo andana bat sortu ditzakeelako produkzio-katean. Kasu horretan, algoritmoari muga exijenteago bat ezarriko zaio iragarpena aurreratzeko, hau da, garrantzi gehiago emango zaio lantegiko geraldiak eragozteari, iragarpen zehatzak egiteari baino. Kasu honetan, bezeroak jauzi kualitatibo bat ematen du mantenimendu prebentibotik prediktibora. Badaude beste adibide batzuk ere, zeren erabili baitaiteke, konparazio batera, balio katearen barruan lantegiko produktuen ibilbidea optimizatzeko, eta trazagarritasuna, energia-kontsumoa edota bezeroen asebetetze-maila optimizatzeko. Azken kasu horretan, adibidez, zehaztasuna bada garrantzitsua. Errealitate bakoitzak bere ezaugarriak ditu, eta AlchemyML sistema ikasten ari dena da prozesu osoa ahalik eta gehien automatizatzen, datuak barneratzetik hasi eta iragarpenak egiteraino, edozein izanik ere azterketaren xedea”, esan du Unai Martínezek.\nUne honetan Skootik enpresak bost langile ditu eta beste bi kontratatzeko prozesuan daude. Ez da lan erraza, arazo asko baitituzte “jende prestatua aurkitzeko”. “Bilatzen dugun profil profesionalak zerikusia du matematikarekin, informatikarekin eta are fisikarekin ere. Teknologia maite duen jendea, balio-ekarpenak egin ditzakeena eta iniziatibaduna”, azaldu dute euskal startupeko ordezkariek. Talentu eskasia hori beren garapenaren beste funtzionaltasun garrantzitsu batekin orekatzen dute: “AlchemyML prestakuntzarako tresna ere bada. Motorrak prozesu osoari buruzko informazioa ematen dio erabiltzaileari modu didaktikoan, hasi datuak barneratzeko unetik eta hartutako erabakien atzean dauden arrazoietaraino edo datuak balidatzeraino, e.a. Horrela, asmoa da lantegiko langilea transbertsala izan dadila, prozesua hobeto ezagutu dezan eta izan ditzan behar diren gaitasun digitalak 4.0 eraldaketa ordenatu bat egiteko. Balio erantsi hori oso garrantzitsua da enpresentzat”, azpimarratu du Skootik enpresako zuzendari nagusiak.


Batera: « Ipar Euskal Herrian lurralde elkargoa sortzeko egoera aski ondua dago »… – Plateforme citoyenne BATERA\nBatera veut « socialiser » le débat\nBatera: « Ipar Euskal Herrian lurralde elkargoa sortzeko egoera aski ondua dago »…\nJakes Bortairuk, Martine Bisautak eta Sebastien Castet-ek, atzo Baionan egindako agerraldiaren bidez « mobilizazio-fase berria » iragarri du Baterak.\nLurralde kolektibitaaren erreformak geroa iluna marraztu duela « pays » egiturarendako azpimarratu du Bisautak. Baionako herri kontseilariaren ustez horrek ondorio ezin larriak ditu, « egun Ipar Euskal Herrian dagoen egitura bakarraren desagertzea delako ».\nIragan uztailaren 6an Baterak egin zuen biltzar nagusiak badira biurte eginiko kontsultaren emaitzak aitzat harturik « herritarren emen ziguten manua nola betetzea aztertu zuen ». Hala iazko martxotik egin duten lana azimarratu dute. Besteak beste Paueko Kontseiku Orokorrean jarduten duten euskal hautetsi guztiekin bilera egin dituzte, Korsikako estatus-ari buruzko azterketa birutu dute handik irakaspenak ekarriz Euskal Herrirat, eta hauteskunde guztietan -heldu den urteko Presidentziarako eta Legebiltzarrerako bozetan beste hainbeste eginen dutela aitzineratu dute- interpelazio lana burutu dute hautagai eta alderdiekin.\nBortairuren ustez, Euskal Herriak bizi duen giro politikoa berri honetan « baldintza egokiak » sumatzen dira « badira 30 urte plantzan jarri zen Ipar Euskal Herriko ezagupe instituzionalaren aldarrikapenari irtenbide hoberena emateko ».\nGarapen eta Hautetsien kontseiluak afera eztabaidatzen ari den unean, « iritziak trukatuz debatea aberastea » xede duen ekimena jarriko du mahaigainean Baterak.\nAzaroaren 18 eta 19an herri-eztabaidak antolatu dituzte kantonamendu guztietan. Bilera irekiak dira eta, Sebastien Castet-ek goraipatu duenez, lurralde elkargoaren sorrerari buruz mintzatzeko pentsamolde ezberdina dute jendeak bertan parte hartzera gonbidatu dituzte.


Erakundeak azken urteetan izan duen hazkunde handiaren ondorioz, pertsonen kudeaketan aitzindaria den enpresa gisa bereizten gaituzten korporazio-balioak gauzatzeko ahalegina indartu dugu. Pertsonek kapitalean, kudeaketan eta emaitzetan duten partaidetzaren sustapena funtsezkoa da hedapen hori ulertzeko.\n2003-2004ko aurrerapenak 2002 2003 2004\nJabeak eta protagonistak\nSozietate-bizitza aktiboa Langile bazkideak 13.079 10.868* 12.298\nKontsumo-bazkideak 516.666 341.333* 356.590\nBatzarretan parte hartzen duten langile bazkideak 9.793 7.419 6.864*\nBatzarretan parte hartzen duten kontsumobazkideak 7.985 7.297 7.727\nEroski Fundazioaren Lagunak 9.854 99.854 137.396\nKalitatezko enpleguaren alde\nEnplegu egonkorra sortzea Enplegu-sorkuntza 1.318 173 909\nAldi baterako langileak (%) 28.57% 28.82% 28.91%\nGizarte-egoera ahuleko kolektiboak sartzea Emakumeak (%) 72.77% 74.16% 76%\nGure langileak zaintzen Lan Arriskuen Prebentzioko prestakuntza-orduak Riesgos Laborales 44.302 45.441 46.986\nGaikuntza eta promozioa Prestakuntza-orduak 153.000 159.124* 246.390\nLan-giro ezin hobea Lan-giroa (bi urtez behin) 3,27 sobre 5 - 3,34 sobre 5\n* Datu horiek aldatu egin ziren Consum Koop. Elk. Eroski Taldetik irtetean.\nHOBETZEN JARRAITUKO DUGU\nestrategia-erronka handiak oinarri hartuz (berrikuntza, kudeaketa-eredua, partaidetza eta enpresakultura) eta pertsonen protagonismoa handituz, beren taldeetako eta erakundeko lanean partaidetza eraginkorraren bidez.\nEroskin, erakundearen hazkundea zenbait faktore uztartuz lortu dela uste dugu. Hona hemen faktore horiek:\nEmaitza ekonomiko onak eskuratzea, irabazien % 40 langile bazkideei eta % 10 gizarteari ematek.\nPertsonek erakundean protagonismoa eta garapena izateko aukera izatea.\nKontsumitzaileen eskubideak eta gizartea defendatzea.\nKontsumo osasungarri eta kalitatezkoaren alternatiba eskaintzea.\nIngurumena zaintzea, gure jarduerek ingurunean duten eragina behin betiko murrizteko.\nGure enpresa-estrategiaren definizio horretatik ondoriozta daiteke pertsonak taldearen barruan oso garrantzitsuak direla eta sentiberatasun hori erakunde guztietara hedatu nahi dugula.\nEroski Taldeak giza eskubideekiko errespetua ziurtatzeko egiten du lan; horri esker, 8000:2001 SA Araua lortu dugu, bai eta horri eutsi ere, eta beraz, agerian geratu da zuzenean inplikatuta gaudela eta sentiberatasun hori gure hornitzaileen artean sustatzen dugula.\nEroski Taldeak langile bazkideengan oinarritutako sozietate-erakundeko eredua garatu du; izan ere, langile bazkideak dira erakundearen jabeak eta protagonistak. Hori dela-eta, erakundean sartzen den bakoitzak bi aukera ditu: gure kooperatibaren bazkidea izatea ala Gespa-ko (kooperatibaz kanpoko atala) bazkidea izatea. Kooperatibako bazkidea izatea aukeratzen badu, kapital sozialean, kudeaketan, helburuetan eta emaitzetan hartuko du parte. Espainian aitzindaria izan da esperientzia hori, alegia, langileak enpresaren jabeak izateko asmoa sozietate anonimo baten bidez gauzatzea.\nGure partaidetzak esan nahi du bazkideok erabakiak hartzeko prozesuan eta estrategiagarapenean eragile erabakigarriak garela. Gure artean demokratikoki aukeratutako ordezkariek ordezkatzen gaituzte, eta, horien bidez, proposamenak egin ditzakegu, bai eta kudeaketa-organoetan gizarte-akordioak hartzen direnean hitz eta botoarekin parte hartu ere.\n2004. urtean, Eroski Taldeak 30.101 langile zituen, eta, horietatik, 12.298 ziren langile bazkideak eta, beraz, Taldearen jabeak.\nGure proposamen eta iradokizunak barneko demokrazia-sistema baten bidez aztertu eta bozkatuko dira; sistema hori gobernu paritario batean oinarrituta dago, eta, horretan, erdia kontsumo-bazkideak dira, eta beste erdia, langile bazkideak.\nGure korporazio-balioen printzipio bereizgarriak eta oinarrizkoak ordainsari-elkartasuna eta partaidetza dira. Lanaren balorazioa, beharrezko gaitasunak eta etengabeko hobekuntzarako jarrera proaktiboen jarduera profesionala dira ordainsari-maila ezartzeko irizpide bakarrak, eta ordainsari-maila hori bi balorazio-eskulibururen ondorioa da. Balorazio Batzordeak Zuzendaritza Nagusiak eta Kontseilu Sozialak aukeratutakoak erabiltzen ditu balorazio-eskuliburu horiek, ordainsarimaila ezartzeko. Horrenbestez, ordainsarielkartasunak esan nahi du langile guztien soldaten arteko aldea txikiagoa dela; alegia, hierarkia-maila handiko lanpostuen ordainsariaren zati bat erantzukizun txikiagoko lanpostuen soldata osatzeko erabiltzen da, eta, beraz, azken lanpostu horien soldatak sektoreko batez bestekoak baino handiagoak dira.\nTaldearen eta bezero eta kontsumitzaileen arteko elkarreragina eta hurbiltasuna oso handiak dira, bezero eta kontsumitzaileek gure gobernu-organo gorenean bazkide gisa parte hartzen baitute, langile bazkideen proportzio berean. 2004. urtearen amaieran, Espainia osoan 356.590 kontsumo-bazkide zeuden guztira.\nKontsumo-bazkideek zein langile bazkideek jasotzen dute erakundearen bilakaerari buruzko informazioa, urtero egiten diren Sozietate Batzarren bidez. Batzar horietan, taldeko estrategia-zuzendaritzan parte hartzen duten kontsumitzaileek informazioa jaso eta, beren iradokizun eta ekarpenen bidez, negozioaren kudeaketan laguntzen dute.\nKontsumo-bazkiderik ez dagoen lekuetan kontsumitzaileei ordezkaritza emateko, Eroski Fundazioaren Lagunak sortu zen. 2004. urtearen amaieran, 137.396 kide ziren Eroski Fundazioaren Lagunak. 2003an eta 2004an, hiru aldiz kide gehiago ziren.\nGure lanaz arduratzen gara\n2004an zehar, hobekuntza-programak garatzen jarraitu dugu, langileek kudeaketan eraginkortasunez parte hartzeko eta lankalitatea hobetzeko. Politika horren ondorioz, Langileen Gogobetetasun Inkestaren emaitza hobetu egin da; 3,34koa izan da. Datu horrek gizarte-giro ona dagoela adierazten du, eta Korporazio Erreputazioaren Espainiako Monitoreak balorazio aparta ematea eragin du.\nKorporazio Erreputazioaren Espainiako Monitoreak (MERCO) Espainiako gestoreen eta enpresen erreputazioa neurtzen du, Korporazio Erreputazioaren Indizearen bidez. Erreputazioaren oinarrizko aldagai hauek hartzen ditu aintzat: emaitza ekonomikofinantzarioak, produktu edo zerbitzuaren kalitatea, korporazio-kultura, lan-kalitatea, korporazioaren etika, gizarte-erantzukizuna, garrantzi globala, nazioarteko presentzia eta berrikuntza.\nEroski Taldearen kalifikazioan, hauek azpimarratu behar dira: lan-kalitatea, etika eta gizarte-erantzukizuna, eta berrikuntza. Izan ere, aurreko urteetako balorazioa hobetu dugu. Produktu eta zerbitzuaren kalitatea eta emaitza ekonomikoak ere nabarmendu ziren.\n2004an, Korporazio Erreputazioaren Espainiako Monitorearen (MERCO) indize nagusiko 33. postua lortu genuen. Aurreko urteetako balorazioa hobetzeaz gain, gure presidentea 100 enpresa-liderren zerrenda sartu zen; hain zuzen, 83. postua lortu zuen.\n2004. urtean, 909 langile gehiago izan zituen Eroski Taldeak; horrek adierazten du, denboraren joanean enplegu-sorkuntza jarraitua eta iraunkorra dela. Eroski Taldeak hedapenpolitika sendoari eusten dio negozio guztietan: 2003an, 159 establezimendu ireki genituen, eta, 2004an, 113. Horren ondorioz, lurralde nazional osoan eta Frantzian gaude, eta, autonomia-erkidego askotan enplegu gehiago sortzen duen erakundea gara. Horrekin batera, tokiko eta eskualdeko hitzarmenak sinatu ditugu besteak beste, Gipuzkoako Foru Aldundiarekin eta Caceresko udalarekin, enplegu-sorkuntza eta biztanleriaren prestakuntza bultzatzeko.\nLangileen banaketa-mapa, autonomia-erkidegoetan:\nEroski Taldea handitzen ari da. Zentro gehiago irekitzeaz gain, gure jarduera garatzen dugun lekuekin konprometitzen gara; izan ere, lan egiten dugun lekuetakoak gara, lekuan lekuko berezitasunak hoberen ezagutzen dutenak bertan bizi direnak baitira.\nKalitatea eta egonkortasuna\nEroskin, harro gaude aurtengoan ere oinarrizko helburuetako bat bete dugulako: alegia, enplegu egonkorra, parte-hartzailea eta kalitatezkoa sortzea. Aldi baterako kontratua duten edo azpikontratatuta dauden langilekopurua txikitzeko lan egiten jarraitzen dugu, baita gizarte-egoera ahulean dauden kolektiboak sartzeko ere.\nAzpimarratzekoa da Eroski Kooperatibaren ekimen bat: 2003an, ahalegin handia egin zuen gure hipermerkatuetan bereziki birjapenlanetan jardungo zuten 800 lagun kontratatzeko.\nHalaber, nabarmendu behar da gero eta langile gehiago sartzen direla langile bazkide gisa; beraz, langile-kopurua baino gehiago handitu da bazkide-kopurua. Datu bat ematearren: 2004. urtean, langile bazkideen kopurua % 13,15 handitu zen, eta langile-kopurua, berriz, % 3,11. Horrek agerian uzten du gure enpresapolitiketako bat enplegu egonkorra eta partehartzailea dela.\nTaldearen sozietateen araberako langileen ehunekoa\nGaztetasunaren eta dinamismoaren aldeko apustua ere egiten dugu Eroskin, jarduera ekonomikoaren joera orokorra bestelakoa bada ere. 2004an, helduen profildun langile kopurua % 3,2 hazi zen; gazteen enpleguak, berriz, behera egin zuen.\nIldo horretan, gure langileek 36 urte dituzte batez beste, eta enpresako langileen batez besteko antzinatasuna 8 urtetik gorakoa da. Argi dago, beraz, askotan lehen lanpostu egonkorra sortzen dugula, eta halaber, kalitatebaldintza onetan aritzeko eta Taldearen bazkide izateko aukera bihurtzen dela.\nLangileen ehunekoak, adinaren arabera\nEmakumeei ematen diegu protagonismoa Eroskin, eta are protagonismo handiagoa eman nahi diegu, egungo lan-merkatuaren joera alderantzikatuta. Lan Ministerioaren datuen arabera, langabetuen % 56,7 emakumeak dira.\nIldo horretan, emakumeek betetzen dituzte ia lanpostu guztiak Taldearen elkarte guztietan: langileen % 76 emakumeak dira. Beraz, aukera-berdintasunaren kultura oinarri dela, ardura-kargu ugari emakumeek betetzen dituzte, eta egunetik egunera, gora egiten du zuzendaritza-postuetan dagoen emakumekopuruak.\nEroskik lanpostu egonkorrak eta kalitatezkoak sortzeko konpromisoa hartu du. Hori erakunde osoan neurtzen da, gogobetetze-maila eta banakoen beharretarako egokitzapena ebaluatzen duten inkesten bidez.\nParte hartu duten 13.582 lagun ingururen arabera (langile guztien % 60 baino gehiago), hobetzeko moduko alderdi nagusiak soldata eta balorazioa dira. Inkesta horren ondoren, Balorazio-sistema berri bat jarri da martxan (hainbat ekintza espezifiko proposatu dituena), eta baita helburu handiak dituen Aitzindaritzaprograma ere. Programa horrek balorazioa landuko du, besteak beste. Gainerako faktore guztiak egokiak dira. Honako hauek faktore oso egokitzat hartzen dira: laneko giroa (3,73), ingurumen-inpaktuaren politika (3,60), eta enpresako integrazioa. (3,59). Hauxe da jendearen gogobetetzearen portzentajebanaketa:\nLangileek bi arlotan izan behar dute gaitasuna, hazteko eta zabaltzeko estrategiaren azkartasuna medio. Batetik, guztiok hartu behar dugu parte neurri handiagoko erakunde baten kudeaketan; horrek erronka handien aurrean jartzen gaitu, eta eduki eta ardura handiagoko lanpostuetarako gaitasunak eta trebetasunak garatzea eskatzen du, betiere behar berrietara egokitutako etengabeko prestakuntza-programen bidez. Bestetik, barne-sustapenaren kulturak profil malguak eta diziplina anitzekoak eskatzen ditu funtzioak betetzean, hainbat arlotan jasotako ezagutzak eskaintzeko eta erakundea bera aberasteko.\nSartzen diren langileak gaitzeko inbertsioez gain, gure erakundeko jendearentzako prestakuntza-prozesuak egiten jarraitu dugu, hori baita barne-sustapenaren giltza, edo enpresa-jarduerari buruzko ezagutza orokorrak sendotzeko modua. Horri esker, aurtengo promozioen % 56 barne-sustapenaren bidez bete dira.\nPrestakuntzari dagokionez, gai hauei buruzko prestakuntza-programak nabarmendu nahi ditugu: Lan-arriskuen prebentzioa, Lanpostuaren garapenik onenerako ezagutzak, Korporazio-prestakuntza eta Etengabeko hobekuntzarako prestakuntza.\nGainera, 2004an, Gidaritza-programa trinkoa gauzatu da: 63 ikastaro egin dira, eta 939 lagunek hartu dute parte. Guztira, 26.288 ordu eman dira. Helburua zuzendariei taldeak hobeto zuzentzeko gaitasunak eta trebetasunak erakustea zen, eta, bereziki, komunikazioa, afektibitatea eta pertsonen arteko harremanak azpimarratu ziren.\nAldi berean, jendearen gogobetetzearen aldeko konpromisoari eta kalitatezko enplegua sortzeari lotutako ondorio bat aipatu behar da: euskaraikastaroak eta prestakuntza-jarduerak. Ezaugarri pertsonalen eta profesionalen arabera eman dira, egoera hobetzeko eta partehartzaileen nahiei erantzuteko.\nEroskin gure lanpostuen kalitateak kezkatzen gaituenez, lanpostua gizabanakoen beharretara egokitzeko politikak planteatzen ditugu, gure lana ahalik eta hobekien egiteko. Horregatik, lan-bizitza eta bizitza pertsonala bateratzeko politika garatu dugu; pixkanakapixkanaka, jendearen errendimendua eta gogobetetzea hobetzeko neurri gehiago sartu dira, diseinu eta tratamendu pertsonalizatutik abiatuz.\nHorrela, bada, Taldeko kide guztientzat onuragarriak izan daitezkeen neurri batzuk aurreikusi dira, eta gizarte-onura horiek hartzeko baldintzak betetzen dituzten kideei eskainiko zaizkie. Gizarte-onura horiez jabetzeko aukerak ez du zerikusirik lanpostuaren mailarekin, eta berdintasunirizpidea erakundea osatzen duen pertsona orori zabaltzen zaio.\nNeurri horietako bat lanaldiaren malgutasuna da: legeak ezarritakoak baino epe luzeagoko borondatezko lan-utzialdiak edo ordutegimurrizketak eskatu ahal izango dira, 20 eta 28 ordura egokituko zaie lanaldia arduradunei, etab. Horrek ez du eraginik izango lanbidekategorian, eta pertsonal-sailarekin batera aztertuko dira lanpostuaren betebeharrei erantzuteko neurri osagarriak.\nPertsonak gara, eta ezagutzen ditugu kalitatezko lanpostuak sortzeko bete behar diren premiak eta kezkak. Gure eskakizunei emandako erantzunaren ondorioak dira erakundean parte-hartzeko maila eta konpromisoa, baita lan-bizitza eta bizitza pertsonala bateratzea errazteko eta lanpostua hobeto betetzeko neurri berriak diseinatzeko lankidetzarena ere.\nHelburua lan-baldintzak hobetzea da, bai fisikoak, bai antolakuntza-mailakoak. Ildo horretan, ondorengo ahaleginak egin ditugu: prebentzioaren ikuspegitik garrantzitsuak diren ereginen azterketa ergonomikoak, lanpostuen odelizazioak, eta esku-hartze psikosozialak (gai horri buruzko arriskuen ebaluazioa, baita emozioen kontrolari buruzko zenbat jardunaldi ere). Horretaz gain, gure langileen babes-maila bermatzeko, gai horri buruzko legediaren araberako enpresa-jardueraren koordinazioa egokitzeari ekin diogu.\n2004an, 9.000 lagunek baino gehiagok hartu zuen parte prebentzioari buruzko jardueretan, eta 47.000 prestakuntza-ordu eman zitzaizkien gai horiei buruz.\nOsasunaren zainketari dagokionez, gure konpromisoari eutsi diogu, eta Osasuneko Oinarrizko Unitatea jarri dugu Murtzian; beraz, Osasuneko Oinarrizko Unitate bat gehiago dugu. Unitate horietan guztietan, arriskuen araberako mediku-azterketak egiten ditugu, kontsultak pasatzen dira eta medikuaholkularitza ematen da; osasunaren prestakuntza- eta sustapen-jarduerak ere gauzatzen dira.\nJarduera horien eta lan-arriskuen prebentziorako sistematik eratorritako ekintzen bidez, intzidentzia-tasa (istripu-kopurua mila langileko) jaitsi egin da, aurreko ekitaldiekin alderatuz gero; orain, % 70,96koa da.\n5.2. Ekonomi eta kultur garapeneko eragilea Orria: 4/6 5.4 Ingurumenarekin konprometitutako kudeaketa